hotchpotch/miracl-hf-unified huggingface dataset:
విశాలిని
ప్రపంచ రికార్డు 225 ఐక్యూ స్థాయితో ప్రపంచ మేధావిగా గుర్తింపు పొందిన 15 ఏళ్ల విద్యార్థిని విశాలిని. ఈమె తమిళనాడు తిరునెల్వేలిలో 23-05-2000 న జన్మించింది. ఈమె ప్రస్తుతం శ్రీవిల్లిపుత్తూరులోని కలశలింగం విశ్వవిద్యాలయంలో బీటెక్ చదువుతుంది. ఈమె తిరునెల్వేలిలోని శంకర్‌నగర్ ప్రాంతానికి చెందిన కల్యాణకుమారస్వామి, సేతురాగమాలిగల కుమార్తె. ఈమె 2015 లో ఉపాధ్యాయ దినోత్సవం సందర్భంగా ప్రధానమంత్రి నరేంద్రమోదీతో వీడియో కాన్ఫరెన్స్ లో సంభాషించారు.
మూడో తరగతి చదువుతున్నప్పుడే ఈమె ప్రతిభను గుర్తించిన పాఠశాల యాజమాన్యం ఈమెను మూడో తరగతి నుంచి ఐదో తరగతికి, ఆ తరువాత ఏకంగా ఎనిమిదో తరగతికి మార్చారు. ప్రస్తుతం పదో తరగతిలో ఉండాల్సిన ఈమె శ్రీవిల్లిపుత్తూరులోని కలశలింగం విశ్వవిద్యాలయంలో బీటెక్ చదువుతుంది.ప్రపంచంలోనే "యంగెస్ట్ గూగుల్ స్పీకర్" గా, "టీఈడీఎస్ స్పీకర్" గా గుర్తింపు పొందింది. ఎన్నో అంతర్జాతీయ సంస్థలకు చెందిన సమస్యాత్మక కోర్సులను కూడా ఆమె త్వరితగతిన పూర్తి చేసి సర్టిఫికెట్లు పొందింది.
నైట్రోసైల్‌ సల్ఫ్యూరిక్ ఆమ్లం
నైట్రోసైల్ సల్ఫ్యూరిక్ ఆమ్లం(Nitrosylsulfuric acid) ఒక రసాయన సమ్మేళనపదార్థం. ఇందులో Nitrosyl ఉచ్చరణ:/ˈnʌɪtrəsʌɪl/ /ˈnʌɪtrəsɪl/ /nʌɪˈtrəʊsʌɪl/. ఈ రసాయన సంయోగపదార్థం యొక్క రసాయన సంకేతపదం NOHSO(HO.SO.ONO.లేదా HNOS గా కూడా చూపవచ్చును. నైట్రోసైల్ సల్ఫ్యూరిక్ ఆమ్లం రంగులేనటువంటి ఘన రసాయన పదార్థం. నైట్రోసైల్ సల్ఫ్యూరిక్ ఆమ్లాన్ని వాణిజ్యపరంగా ఎక్కువగా కాప్రోలాక్టం(caprolactam)ను తయారీలో ఉపయోగిస్తారు.
నైట్రోసైల్ సల్ఫ్యూరిక్ ఆమ్లం ఘన రసాయనపదార్థం. సాధారణంగా పాలిపోయిన/రంగువెలసిన పసుపురంగు స్పటికాలుగాఉండును.నైట్రోసైల్ సల్ఫ్యూరిక్ యొక్క అణుభారం 127.08 గ్రాములు/మోల్.40% సల్ఫ్యూరిక్ ఆమ్ల ద్రావణంలో ఈ రసాయన సంయోగపదార్థం యొక్క సాంద్రత 1.612 గ్రాములు/సెం.మీ.నైట్రోసైల్ సల్ఫ్యూరిక్ ఆమ్లం యొక్క ద్రవీభవన స్థానం 73.5 °C (164.3 °F; 346.6 K). వేడి చేసిన ద్రవీభవన స్థానం చేరకముందే విఘటన చెందును.నీటిలో వియోగం చెందును.సల్ఫ్యూరిక్ ఆమ్లంలో కరుగుతుంది.
మంచు/హిమతొట్టి(ice bath)లో గాఢ సల్ఫ్యూరిక్ ఆమ్లం(HSO)లో సోడియం నైట్రైట్(HNO)ను కరిగించడంవలన నైట్రోసైల్ సల్ఫ్యూరిక్ ఆమ్లం ఏర్పడును.
ప్రత్నామ్యాయంగా నైట్రిక్ ఆమ్లం, మరియు సల్ఫర్ డయాక్సైడుల రసాయనచర్య వలన కుడా నైట్రోసైల్ సల్ఫ్యూరిక్ ఆమ్లం ఉత్పత్తి చెయ్యవచ్చును. నైట్రోసైల్ సల్ఫ్యూరిక్ ఆమ్లాన్ని నైట్రస్ ఆమ్లం, మరియు సల్ఫ్యూరిక్ ఆమ్లంల మిశ్రమం వలన ఏర్పడిన నిర్జల ఆమ్లంగా భావించ వచ్చును.
సేంద్రియ రసాయన శాస్త్రంలో డైఅజోనియం లవణాలను, అమీనులను(amines)తయారుచేయుటలో నైట్రోసైల్ సల్ఫ్యూరిక్ ఆమ్లాన్ని ఉపయోగిస్తారు.అలాగే NO- విడుదలచేసే రసాయన కారకాలు నైట్రో సోనియం టెట్రాఫ్లోరోబోరేట్,మరియు నైట్రోసైల్ క్లోరైడులను కూడా ఉత్పత్తి చేస్తారు
పసుపులేటి తాతారావు
పసుపులేటి తాతారావు తెలుగు రచయిత.
ఆయన సామర్లకోటలో జన్మించారు. రాజమండ్రిలో స్థిరపడ్డారు.ఆంధ్రాబ్యాంక్‍లో ఆఫీసర్‍గా ఉద్యోగం చేస్తున్నారు. 1988 నుంచి రచనలు చేస్తున్నారు. అనేక కథలు, నవలలు వివిధ పత్రికలలో ప్రచురితమయ్యాయి. అనేక బహుమతులు సంపాదించుకున్నారు. ప్రతిష్ఠాత్మకమైన సి.పి.బ్రౌన్ అకాడెమీ కథల పోటీలో 2009 సంవత్సరానికి గానూ ప్రథమ బహుమతి పొందియున్నారు. వీరి నవలల్లో రెండు ప్రముఖ దిన, వార పత్రికల్లో ప్రథమ, ద్వితీయ బహుమతులు సంపాదించుకుని సీరియల్‍గా ప్రచురితమయ్యాయి. మొట్టమొదటి కథ "అదృష్టవంతుడా ... సిగ్గుపడు" ఆంధ్రప్రభ వార పత్రికలో ప్రచురితమైంది. మొట్టమొదటి నవల "యాదృచ్ఛికం" ఆంధ్రప్రభ వారపత్రికలో సీరియల్‍గా వచ్చింది. 'ప్రయోగం' అనే నవల కన్నడ భాషలోకి అనువదించబడింది. 'ది ఫ్యూచర్ - రేపు' అనే నవలని ఏలూరుకు చెందిన శ్రీకా (శ్రీ కాట్రగడ్డ) అనే ఒక అభిమాని ఆడియో సి.డి.గా చదివి తన అభిమానాన్ని ప్రదర్శించుకున్నారు.
https://tatapasupuleti.wordpress.com/+
అలీ సయ్యద్‌
అలీ సయ్యద్‌ నల్గొండ జిల్లా దేవరకొండలో జన్మించారు
వీరి రచనలలో ముఖ్యమైనవి. జలంధరాసుర వధ, ప్రమీల, దిగంబరమోహిని, నవీన సత్యహరిశ్చంద్ర, నల చక్రవర్తి, భీమ పరమ మహాత్యము, బబ్రువాహన, ధ్రువ, నగర, ఆనందగురు గీత, ముక్తి ప్రదాయిని, సత్యాద్రౌపది సంవాదము, కాళింది, సిరిసినగండ్ల నలనాటకము, సీతారామ శతకము, సురభాండేశ్వరము, మానసిక రాజయోగము.
సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము అక్షరశిల్పులుగ్రంథము: రచన సయ్యద్ నశీర్ అహమద్, ప్రచురణ సంవత్సరం 2010
ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌ .. చిరునామా వినుకొండ - 522647. పుట 42
అల్లాబక్ష్ షేక్‌
అల్లాబక్ష్ షేక్‌ ప్రముఖ రచయిత. వీరి కవితలు, కథానికలు, వ్యాసాలు వివిధ వార పత్రికలలో, సంకలనాలలో ప్రచురితం అయ్యాయి.
వీరు గుంటూరు జిల్లా చిలకలూరిపేటలో 1971 జూన్‌ 15న జన్మించారు. వీరి తల్లి తండ్రులు: షేక్‌ ఫాతిమా, షేక్‌ అబ్దుల్‌ కలాం.
విలేఖరి.
1982లో కళాశాల పత్రికలో కవిత రాయడం ద్వారా రచనా వ్యాసంగం ప్రారంబించారు. అప్పిటి నుండి కవితలు, కథానికలు, వ్యాసాలు వివిధ వార పత్రికలలో, సంకలనాలలో ప్రచురితం అయ్యాయి. ఇతని
అట్టడుగు జీవితాల బాధల గాధలను వెలుగు లోకి తీసుకరావడం, బాధిత ప్రజానీకం జీవితాల్లో మార్పు కోరుతూ సాహిత్యాన్ని అభివృద్ధి చేయడం, సాహిత్య కార్యక్రమాలు నిర్వహించడం.
సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము అక్షరశిల్పులు గ్రంథము: రచన సయ్యద్ నశీర్ అహమద్, ప్రచురణ సంవత్సరం 2010
ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌ .. చిరునామా వినుకొండ - 522647. పుట 42
అల్లాబక్షి బేగ్ షేక్‌
అల్లా బక్షి బేగ్ షేక్‌ ప్రముఖ రంగస్థల రచయిత, నటుడు,
అల్లా బక్షి బేగ్ షేక్‌ ... గుంటూరు జిల్లా బాపట్లలో 1952 సెప్టెంబర్ 12న జన్మించారు. వీరి తల్లితండ్రులు: షేక్‌ మస్తాన్‌ బీ, ఖాశిం బేగ్. చదువు: బి.ఏ.
జర్నలిస్ట్‌, నాటక రచయిత-నటుడు.
కలంపేరు: ఆనంద బక్షి. డా|| కొర్రపాటి గంగాధార రావు, కె.యస్‌టి శాయిల ప్రేరణ, ప్రోత్సాహంతో 1978 నుండి నాటకాలు రాయడం, నటించడం, ఆరంభం.
1980లో తొలిసారిగా రాసిన 'సంఘర్షణ' (నాటకం) 1983 ఆగస్టు 2న 16 భాషల్లోకి అనువాద మై ఆకాశ వాణిద్వారా జాతీయ నాటకంగా ప్రసారమైంది. కవితలు, వ్యాసాలు, కథానికలు వివిధ పత్రికలలో ప్రచురితం. కవితల్లో స్నేహదీపం, ఎవరు దేవుడు? గుర్తింపు తెచ్చాయి. 1994లో రాసిన 'కార్మికులారా ఏకంకండి' నాటకం ప్రజాదారణ పొందింది. తీరం చేరని కెరటాలు, ఛైర్మన్‌ చంద్రయ్య ఉత్తమ నాటికలుగా ఎంపికయ్యాయి. 23 రేడియో నాటికలు, 8 నాటకాలు రాశారు. అన్ని ప్రదర్శనలు, ప్రసారం అయ్యాయి.
వీరు ఉత్తమ రచయితగా, నటుడిగా పలు విజయాలను నమోదు చేసుకున్నారు. నటుడిగా, నాటక రచయితగా సాహితీ-సాంస్కృతిక సంస్థలచే సత్కరించ బడ్డాడు.
సామాజిక రుగ్మతలకు పరిష్కారాలు చూపడం వీరి లక్ష్యము.
సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము అక్షరశిల్పులు గ్రంథము: రచన సయ్యద్ నశీర్ అహమద్, ప్రచురణ సంవత్సరం 2010
ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌ .. చిరునామా వినుకొండ - 522647. పుట 43
అనిస్‌ ముఖ్తదిర్‌ మహమ్మద్‌
అనిస్‌ ముఖ్తదిర్‌ మహమ్మద్‌ తెలుగు రచయిత.
అనిస్‌ ముఖ్తదిర్‌ మహమ్మద్‌ ... నల్గొండ జిల్లా నల్గొండలో 1967 మార్చి23న జన్మించారు. వీరి తల్లితండ్రులు: అహమ్మదున్నీసా బేగం, మహమ్మద్‌ ఖయ్యూం. చదువు: బి.ఏ.
రాష్ట్ర ప్రభుత్వ వ్యయసాయశాఖ నుండి స్వచ్ఛంద పదవీ విరమణ సామాజిక కార్యకర్త.
ఉద్యోగుల సమస్యల మీదవ్యాసాలు రాయడం ఆరంభించ డముతో వీరి రచనా వ్యాసంగము ప్రారంబమైనది. సామాజిక అంశాల మీద 'ఇస్లామిక్‌ వాయిస్‌' పక్ష పత్రిక 2009 మార్చి సంచిక నుండి వరుసగా వ్యాసాలు వ్రాశారు. రాష్ట్రంలో అసెంబ్లీ ఎన్నికల సందర్భంగా ముస్లింల సమస్యలను వివరిస్తూ, ఆ సమస్యల పరిష్కారం సూచిస్తూ 2009లో 'ముస్లిం మ్యానిఫెస్టో' చిరుపొత్తాన్ని రాసి ప్రచురించారు. లక్ష్య: సామాజిక రుగ్మతలకు వ్యతిరేకంగా, అసమానతల తొలగింపు దిశగా ప్రజలను చైతన్యపర్చడం.
సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము అక్షరశిల్పులు గ్రంథము: రచన సయ్యద్ నశీర్ అహమద్, ప్రచురణ సంవత్సరం 2010
ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌ .. చిరునామా వినుకొండ - 522647. పుట 44
అన్వర్ పాష మహ్మద్‌: నిజామాబాద్‌
అన్వర్ పాష మహ్మద్‌ వక్త, ప్రయోక్త. ప్రముఖ రచయిత.
అన్వర్ పాష మహ్మద్‌ నిజామాబాద్‌ జిల్లా బోధన్‌లో 1959, జూలై 22 న జన్మించారు. వీరి తల్లి తండ్రులు. జైబుబున్నీసా, ఎం.ఎ సలీం. చదువు: ఎం.ఎ (చరిత్ర)., ఎం.ఎ (ఆర్కియాలజీ)., ఎం.ఎ. (రాజనీతి శాస్త్రం)., ఎల్‌ఎల్‌.బి.
రాష్ట్ర వాణిజ్య పన్నులశాఖలో ఉన్నతాధికారి.
1977లో 'శ్మశానం' కవిత ప్రచురితం అయినప్పటి నుండి అనేక కవితలు, కథానికలు, వ్యాసాలు పత్రికలలో ప్రచురితం అయ్యాయి.
వస్తుసేవల చట్టం (2010). రాష్ట్ర వాణిజ్యశాఖాకు సంబంధించిన సమాచారాన్ని ప్రజల ప్రయోజనార్థం తెలుగులోకి అనువదించి గ్రంథాలను ప్రచురించారు.
సర్వమానవ సమానత్వం, సర్వజనావళి సౌభాగ్యం వీరి లక్ష్యము.
ఆరిఫ్‌బాష షేక్‌
ఆరిఫ్‌ బాష షేక్‌ ప్రకాశం జిల్లా గిద్దలూరులో 1970, డిసెంబర్‌ 20న జన్మించారు. వీరి తల్లితండ్రులు: షేక్‌ జులేఖాబి, షేక్‌ అబ్దుల్‌ రహీం. చదువు: ఎంఎ., ఎంపిఎ., ఎం.బి.ఎ., పిజిడిఎ.
అధ్యాపకులు (హైదారాబాద్‌).
చిన్నతనం నుండి రచనా వ్యాసంగం పట్ల అభిలాషతో వ్యాసాలు రాయడం ఆరంభించి 1992లో 'పాలపిట్ట' ప్రచురించారు. ప్రచురణ.
1992లో 'పాల సముద్రం' (నవల, 1992), 2. జీవితాలాపన, నవల (1999), 3. భారత ప్రభుత్వం - రాజకీయాలు (2001), 4.రాజనీతి సిద్ధాంతాలు (2004), 5. వ్యక్తి వికాసం (ఇంటర్యూ టెక్నిక్స్‌ 2010), 6. నాయకత్వ లక్షణాలు (2010).
విశ్వసాహితి పురస్కారము, అభినందన పురస్కారము, విశ్వభారతి యువ రచయిత పురస్కారములు వీరికి లభించాయి. లక్ష్యం: సామాజిక చైతన్యం కోసం ఇటు అధ్యాపకునిగా, అటు రచయితగా నిరంతరం కృషి చేయడం.
సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము అక్షరశిల్పులు గ్రంథము: రచన సయ్యద్ నశీర్ అహమద్, ప్రచురణ సంవత్సరం 2010
ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌ .. చిరునామా వినుకొండ - 522647. పుట 46
ఆసిఫుద్దీన్‌ మహమ్మద్‌
ఆసిఫుద్దీన్‌ మహమ్మద్‌ ఒక కవి మరియు రచయిత. ఇస్లామిక్ రచనలు ఎక్కువగా చేశాడు.
ఆసిఫుద్దీన్‌ మహమ్మద్‌, 1973, జూన్‌ 8న జన్మించారు. వీరి తల్లితండ్రులు: రహీమున్నీసా బేగమ్‌, యూసుఫుద్దీన్‌ ముహమ్మద్‌. చదువు: ఎం.బి.ఎ., ఎల్‌ఎల్‌.బి.
ఇస్లామియా ధార్మిక ప్రచారం. 
2007 నుండి రచనా వ్యాసాంగం ఆరంభించి పలు వ్యాసాలు ప్రచురితం చేశారు. ఇతడు మంచి వక్త. మతధర్మాల తులనాత్మక అధ్యయనం పట్ల ఆసక్తి.
1. ఇస్లాం, హిందూధర్మాలు, 2. ఇస్లాం, ముస్లింల గురించి అవగాహన. లక్ష్యం: ఇస్లామ్‌ బోధనలను సరళమైన తెలుగులో అనువదించి ప్రజలకు అందించడం.
సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము అక్షరశిల్పులు గ్రంథము: రచన సయ్యద్ నశీర్ అహమద్, ప్రచురణ సంవత్సరం 2010
ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌ .. చిరునామా వినుకొండ - 522647. పుట 46
ఆజం మహబూబ్‌ షేక్‌
ఆజం మహబూబ్‌ షేక్‌, కృష్ణా జిల్లా, విజయవాడలో 1947, డిసెంబర్‌ 17న జన్మించారు. వీరి తల్లితండ్రులు: అమినా బీబి, మహబూబ్‌ ఆదం. చదువు: బి.కాం. ఉపాధి: ఆప్టికల్స్‌ వ్యాపారం.
విజయవాడ విశాలాంధ్ర బుక్‌ హౌస్‌, 'విశాలాంధ్ర' దినపత్రికతో దాశాబ్దాలుగా ఉన్న అనుబంధంతో 1970లో తొలి రచన విశాలాంధ్రలో ప్రచురితం అయ్యింది. అయినప్పటి నుండి వివిధ తెలుగు పత్రికలలో సమకాలీన రాజకీయాలు ప్రధానాంశంగా పలు వ్యాసాలు, సమీక్షలు 46 వరకు స్థానం సంపాదించుకున్నాయి. ప్రధానంగా వివిధ ప్రత్యేక సందర్భాలనుబట్టిరాసిన వ్యాసాలు మంచి గుర్తింపును తెచ్చిపెట్టాయి. లక్ష్యం: స మసమాజం దిశగా ప్రజలను చైన్యవంతుల్ని చేయడం, ఆసమసమాజం స్థానంలో సమసమాజం ఏర్పాటుకు రచయితగా తోడ్పాటు అందివ్వడం ప్రధాన లకక్ష్యం.
సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము అక్షరశిల్పులు గ్రంథము: రచన సయ్యద్ నశీర్ అహమద్, ప్రచురణ సంవత్సరం 2010
ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌ .. చిరునామా వినుకొండ - 522647. పుట 46
ఎంబిఎ
ఎంబిఎ లేదా మాస్టర్ ఆఫ్ బిజినెస్ అడ్మినిష్ట్రేషన్ అనునది వాణిజ్య రంగానికి సంబంధించిన విద్య. ఇది ప్రపంచవ్యాప్తంగా పలు పేరు పొందిన కళాశాలలలో నిర్వహింపబడుతున్నది.
ఈ రోజు ప్రపంచంలోని పలు అభివృద్ధి చెందిన మరియు అభివృద్ధి చెందుతున్న దేశాలు ఎంబిఎ కోర్సును విభిన్న ప్రత్యేకాంశాలలో అందుబాటులోకి తెచ్చాయి.
గుండు సుబ్రహ్మణ్యదీక్షితులు
బహుముఖ ప్రజ్ఞాశాలి అయిన గుండు సుబ్రహ్మణ్యదీక్షితులు కవిగా, ఉత్తమ కథకుడిగా, ప్రసిద్ధ నవలాకారుడిగా, వ్యాసస్రష్టగా, రేడియో ప్రసంగీకుడుగా, విమర్శకుడుగా, సుప్రసిద్ధ అధ్యాపకునిగా, ఆదర్శ ప్రిన్సిపాల్‌గా, విద్యావేత్తగా ఇంకా ఎన్నో కోణాల్లో తన ప్రతిభను ప్రదర్శించి ఆధునికాంథ్ర వాజ్ఞ్మయంలో తనకంటూ ఒక ప్రత్యేకమైన స్థానాన్ని సంపాదించుకున్నాడు. ఆయన సౌందర్యోపాసకుడు, సహృదయడు. అన్నింటి కంటే మించిన పరమభావుక పట్టభద్రుడు. అంతకంటే మించిన సంపూర్ణమానవుడు. దీక్షితులు నవలలు, కథలు, వివిధ పత్రికలకు లేఖలు, వ్యాసాలు వ్రాశాడు. అయినా ఆయన మనసును చాలా వరకు అకట్టుకున్నది కథాప్రక్రియే.
ఇతని రచనలు జాగృతి, ఆంధ్రపత్రిక, ఆంధ్రభూమి, ఆంధ్రప్రభ, స్వాతి, పల్లకి, భారతి, కృష్ణా పత్రిక, హాసం, రచన, విజయ, విపుల, నవ్య, ఇండియా టుడే, క్రోక్విల్ హాస్యప్రియ, ఆంధ్రప్రదేశ్ తదితర పత్రికలలో ప్రచురింపబడ్డాయి.
వివినమూర్తి
వివినమూర్తిగా సాహిత్యప్రపంచానికి పరిచయమున్న ఇతని పూర్తి పేరు వోలేటి వెంకట నరసింహమూర్తి.
ఇతడు 1948, మే 21వ తేదీన తూర్పుగోదావరి జిల్లా, కిర్లంపూడి మండలం, సఖుమళ్ల తిమ్మాపురం గ్రామంలో జన్మించాడు. రాజమండ్రి, కాకినాడలలో విద్యాభ్యాసం జరిగింది. విశాఖపట్నం, హైదరాబాద్, బెంగుళూరులలో ప్రభుత్వోద్యోగం చేసి ప్రస్తుతం బెంగుళూరులో స్థిరపడ్డాడు.
ఇతని రచనలు విపుల, నవ్య, జ్యోతి, అరుణతార, ఆంధ్రజ్యోతి, రచన, ప్రజాతంత్ర, స్వాతి, చతుర, ఆంధ్రభూమి, నివేదిత, ఆంధ్రప్రభ, ఆహ్వానం, సాహిత్యనేత్రం, చినుకు, అన్వేషణ, భారతి, విశాలాంధ్ర, పత్రిక, ఉదయం, ఈభూమి, ప్రస్థానం, తెలుగు అమెరికా మొదలైన పత్రికలలో ప్రచురితమయ్యాయి.
వై.బాలశౌరిరెడ్డి
వై.బాలశౌరిరెడ్డి హిందీభాషాప్రవీణుడు, ‘హిందీ చందమామ‘ సంపాదకుడు, కేంద్ర సాహిత్య అకాడమీ పురస్కారగ్రహీత.
ఆయన 1928 జూలై 1 న కడప జిల్లా గొల్లలగూడూరులో ఎద్దుల ఓబులమ్మ, గంగిరెడ్డి దంపతులకు జన్మించాడు.ఆయన కడప, నెల్లూరు, అలహాబాద్, బెనారస్ లలో విద్యాబ్యాసం సాగించారు. ఆయన బాల్యంలోనే మహాత్మాగాంధీ ప్రభావానికి లోనయ్యాడు. ఆయన ఆదేశంతో హిందీ బోధన రంగంలో స్థిరపడ్డాడు. చెన్నై హిందీ శిక్షణ కళాశాల ప్రిన్సిపాల్‌గా, హిందీ చందమామ సంపాదకుడుగా, అనువాదకుడుగా, నాటక, వ్యాసరచయితగా పేరు పొందాడు. తెలుగు, హిందీ, ఇంగ్లీషు భాషల్లో వందకు పైగా రచనలు చేశాడు. హిందీలో 72 పుస్తకాలు రచించాడు. తెలుగునుంచి హిందీలోకి 23 పుస్తకాలు అనువాదం చేశాడు. బాలశౌరిరెడ్డి నవలల్లో బారిస్టర్‌ (1967), లకుమ (1969), కాలచక్ర (2002) వంటివి ఎంతో పేరు తెచ్చాయి. బాలశౌరిరెడ్డి రచనలపై ఇప్పటివరకు 18 పీహెచ్‌డీలు,11 ఎంఫిల్‌ డిగ్రీలు వచ్చాయి. తిరుపతి శ్రీవేంకటేశ్వర విశ్వవిద్యాలయం, మహాత్మాగాంధీ కాశీవిద్యాపీఠం డిలిట్‌ పట్టాతో ఆయన్ని గౌరవించాయి. 2006లో కేంద్ర సాహిత్య అకాడమీ పురస్కారం అందుకున్నాడు. పలువురు ప్రధానులకు ఆయన సాహితీ సలహాదారుగా వ్యవహరించాడు. సంస్కృతం, తెలుగు, తమిళ, కన్నడ, హిందీ, ఇంగ్లీషుభాషల్లో సమాన ప్రతిభ కలిగిన బాలశౌరిరెడ్డి వ్యక్తిగతంగా నిగర్విగా పేరుపడ్డాడు.
ఆయన హిందీ శిక్షణ కళాశాలలో సుదీర్ఘకాలం ప్రిన్సిపాల్ గా పనిచేశారు. హిందీ చందమామకు 23 సంవత్సరాలు సంపాదకత్వం వహించిన బాలకౌరిరెడ్డి, కోల్‌కతా లోని భారతీయ భాషా పరిషత్తుకు 1990-94 మధ్య డైరక్టరుగా, ఆంధ్ర హిందీ అకాడమీ- హైదరాబాదుకు చైర్మన్ గా పనిచేశారు. హిందీ సాహిత్య సమ్మేళన, ప్రయోగ, తమిళనాడు హిందీ అకాడమీకి అద్యాపకులుగా పనిచేశారు. ఆంధ్రప్రదేశ్ ప్రభుత్వంతో పాటు ఉత్తరప్రదేశ్, మద్యప్రదేశ్, బీహార్ ప్రభుత్వాలతో పాటుగా కేంద్ర ప్రభుత్వం, కేంద్ర సాహిత్య అకాడమీ పురస్కారాలు వందకుపైగా అందుకున్నారు. సాహిత్యంపై ఎనలేని ప్రేమతో హిందీ, తెలుగు భాషల్లో బాలశౌరిరెడ్డి అనేక రచనలు రాయటమే కాకుండా హిందీలో నుంచి తెలుగులోకి. తెలుగు నుంచి హిందీలోకి అనువాదాలు చేశారు.
హిందీలో 72 పుస్తకాలు, తెలుగు నుంచి హిందీలోకి 24 గ్రంథాలు అనువదించారు. శౌరిరెడ్డి రచనలపై దేశవ్యాప్తంగా అనేక విశ్వ విద్యాలయాల్లో పరిశోధనలు జరుగుతున్నాయి. ఇప్పటి వరకు 18 పీహెచ్డీలు, 11 ఎం ఫిల్ డిగ్రీలు వచ్చాయి. బాలకౌరిరెడ్డి అనేక తెలుగు నవలను హిందీలోకి అనువదించారు. రుద్రమదేవి, నారాయణ భట్ (నేరి) రాజశేఖర చరిత్ర (వీరేశలింగం పంతులు). అల్పజీవి (రాచకొండ), కౌసల్యా (పోలాప్రగడ) కేవయిరి (రావూరి బారద్వాజ) తదితర నవలలను తెలుగు నుంచి హిందీలోకి అనువదించారు.
సాహితీ రంగంలో శౌరిరెడ్డి సేవలను గుర్తించిన కేంద్ర సాహిత్య అకాడమీ 2006లో సాహిత్య పురస్కారాన్ని అందించింది. భారత మాజీ రాష్ట్రపతి డాక్టర్ సర్వేపల్లి రారాకృష్ణన్ నుంచి సన్మానంతో పాటు ఇందిరాగాందీ, రాజీవ్ గాంధీ లాంటి ప్రముఖులు నుంచి సన్మానాలు పొందిన బాల శౌరిరెడ్డి సాహిత్య ప్రేమికుడిగా కొనసాగారు.
భారత ప్రధాని చైర్మన్ గా వ్యవహరించే కేంద్రీయ హిందీ సమితికి సలహాదారుడుగా స్థానం పొందడం ఆయన మేథస్సుకు నిదర్శనం. 88 ఏళ్ల వయస్సులో వృద్ధాప్యం మీదపడుతున్నా ఆయనలో సాహిత్యాభిమానం ఏమాత్రం తగ్గలేదు. ఇటీవలే బోపాల్కు వెళ్లి ఒక సదస్సులో పాల్గొని వచ్చారు. ఈసెలామియలో త్రివేండ్రంలో జరిగే ఒక సెమినార్లో పాల్గొనేందుకు సిద్ధమయ్యారు. ఈ సెమినార్ కోసం అనేక అంశాలపై విరామం లేకుండా ఎడతెరిపి శోధనలు సాగించారు.
బాలశౌరిరెడ్డికి భార్య సుభద్రాదేవి, కుమారుడు వై.వెంకటరమణారెడ్డి, కుమార్తె భారతి ఉన్నారు. 
వై.బాలశౌరి రెడ్డి (88) చెన్నైలోని తన స్వగృహంలో సెప్టెంబరు 15 2015 న కన్నుమూసారు.
ఆర్.ఎన్.అగ్రహారం
"ఆర్.ఎన్.అగ్రహారం" కృష్ణా జిల్లా గూడూరు (కృష్ణా) మండలానికి చెందిన గ్రామం. పిన్ కోడ్ నం.521 162., ఎస్.టి.డి.కోడ్ = 08672.
ఈ గ్రామం పూర్తిపేరు రెడ్డి నాయుడు అగ్రహారం.
సముద్రమట్టానికి 6 మీ.ఎత్తు
మచిలీపట్నం, గుడివాడ, రేపల్లె. పెడన
మచిలీపట్నం, పెడన, గుడ్లవల్లేరు, పామర్రు
మచిలీపట్నం, పెడన నుండి రోడ్దురవాణా సౌకర్యం కలరు. రైల్వేస్టేషన్; మచిలీపట్నం, విజయవాడ 62 కి.మీ
మండల పరిషత్తు ప్రాదమిక పాఠశాల
ఈ గ్రామం మల్లవోలు గ్రామ పంచాయతీ పరిధిలోని గ్రామం. 
మచిలీపట్నంలోని భారత్ ఎలక్ట్రానిక్స్ లిమిటెడ్ (B.E.L) సంస్థ, ఈ గ్రామాన్ని ఆకర్షణీయ గ్రామం (స్మార్ట్ విలేజ్) గా అభివృద్ధి చేయటానికై, ఈ గ్రామాన్ని దత్తత తీసుకున్నారు. [1]
[1] ఈనాడు అమరావతి; 2015,సెప్టెంబరు-16; 12వపేజీ.
ఆజీజుర్రహ్మాన్‌ ముహమ్మద్‌
ఆజీజుర్రహ్మాన్‌ ముహమ్మద్‌ ... కృష్ణా జిల్లా, గుడ్లవల్లేరు మండలం సుబ్బిచెర్వు గ్రామములో 1957 అక్టోబరు 12 న జన్మించారు. వీరి తల్లితండ్రులు: షరీఫాబి, ముహమ్మద్‌ యూనుస్‌. చదువు: బి.ఎ. వ్యాపకం: ధార్మిక సేవలు, జర్నలిస్ట్‌. ప్రస్తుత నివాసం కువాయిట్.
1979లో గీటురాయి వారపత్రికలో తొలిరచన ప్రచురణ ద్వారా రచనా వ్యాసాంగం ఆరంభం అయ్యింది. ప్రముఖ కవి రచయిత ఎస్‌.ఎం. మలిక్‌, మౌలానా ముహమ్మద్‌ తఖీయుద్దీన్‌ల ప్రేరణతో తెలుగు, ఉర్దూ భాషలో ప్రావీణ్యం. గీటురాయి పత్రికలో పనిచేస్తూ పలు ధార్మిక వ్యాసాలు రాశారు, అనువాదాలు చేశారు.
వీరి వ్యాసాలు వివిధ పత్రికలలో ప్రచురించ బడ్డాయి. ఉర్దూ నుండి తెలుగులోకి అనువదించిన సుమారు 70 గ్రంథాలను రాష్ట్రంలోని వివిధ ప్రచురణ సంస్థలు ప్రచురించాయి. ఆ గ్రంథాలలో 1. హదీసు మకరందం, 2. తఫ్సీర్‌ అహ్సనుల్‌ భయాన్‌ (ఖుర్‌ఆన్‌ అనువాదం), 3. దేవుడొక్కడే, 4. రుజుమార్గం, 5. రమజాన్‌ శుభాలు అను గ్రంథాలు గుర్తింపు తెచ్చిపెట్టాయి. 'తఫ్సీర్‌ అహ్సనుల్‌ భయాన్‌' పేరుతో తెలుగులో అనువదించిన రెండువేల ఎనిమిది వందలడెభై పుటలకు పైగాగల బృహత్తర గ్రంథం ఖ్యాతికి కారణమైంది. ప్రస్తుతం కువైట్ లో నుండి వెలువడుతున్న 'నెలవంక' మాసపత్రికకు సంపాదకత్వం వహిస్తున్నారు.
ప్రజాభిప్రాయాన్నిసదాశయాలకు అనుగుణంగా అక్షరంతో మలచాలన్నది వీరి లక్ష్యము.
సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము అక్షరశిల్పులు గ్రంథము: రచన సయ్యద్ నశీర్ అహమద్, ప్రచురణ సంవత్సరం 2010
ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌ .. చిరునామా వినుకొండ - 522647. పుట 47
ఆజీజ్‌ వజీర్‌ సయ్యద్‌
ఆజీజ్‌ వజీర్‌ సయ్యద్‌:కర్నూలు జిల్లా కర్నూలులో 1964 ఆగస్టు 11న జననం. తల్లితండ్రులు: మైమున్నీసా, సయ్యద్‌ బాబూ సాహెబ్‌. చదువు:బి.ఎ.వ్యాపకం: రచన. పద్నాల్గవయేట నుండి రచనలు చేయడం ఆరంభించగా 1983లో 'ఎర్ర కాగితాలు'(కథ) రచయితగా నిలబెట్టింది. కలంపేరు: ఎస్‌డివి అజీజ్‌.
వీరు తన పద్నాల్గవయేట నుండే రచనలు చేయడం ఆరంభించగా 1983లో ప్రచురించ బడిన 'ఎర్ర కాగితాలు'(కథ) ఇతడిని రచయితగా నిలబెట్టింది. కలంపేరు: ఎస్‌డివి అజీజ్‌. ఇతడి సుమారు వందకథలు వివిధ తెలుగుపత్రికలలో ప్రచురితం. పలునాటికలు, స్టేజి నాటికలు, రేడియోనాటికలు రాశారు. అన్ని రేడియోనాటికలు, రూపకాలు ఆకాశవాణి ద్వారా ప్రసారం అయ్యాయి. ఈ నాటికలలో 'సామా' అన్ని భారతీయ భాషల్లోకి అనువదించబడి జాతీయస్థాయిలో ప్రసారమై, జాతీయఅవార్డును, మంచి గుర్తింపును తెచ్చిపెట్టినది.
1.వనజ, 2. శిథిల శిల్పాలు, 3. కావేరి, 4. ప్రేమ, 5. వాహిని, 6. అలల వాలున, 7. హరిణి (సాంఫిుక నవలలు) 8. వీరనారి, 9. తెరిణెకిం ముట్టడి, 10. పాలెగాడు, 11. మహాదాత బుడ్డ వెంగళ రెడ్డి (చారిత్రక నవలలు) 12. ఆంధ్ర కేసరి, 13. ది గైడ్‌, 14. మనిషి (రేడియో నాటికలు), 15. మనిషి (కథల సంపుటి,2010). ఈ గ్రంథాలలో 'పాలెగాడు' 'శిధిలశిల్పాలు' ఖ్యాతిని తెచ్చిపెట్టాయి. కర్నూలు నుండి 'సాహితి' సాహిత్య మాసపత్రిక కొన్నేళ్ళపాటు నడిపారు. లక్ష్యం: ప్రజలను చైతన్యవంతుల్ని చేయడం.
సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము అక్షరశిల్పులు గ్రంథము: రచన సయ్యద్ నశీర్ అహమద్, ప్రచురణ సంవత్సరం 2010
ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌ .. చిరునామా వినుకొండ - 522647. పుట 48
అజీద్‌ అబ్దుల్‌ షేక్‌
అజీద్‌ అబ్దుల్‌ షేక్‌... నల్గొండ జిల్లా., గరిడేపల్లి మండలం గట్టిపల్లిలో 1968, జూలై 10న జన్మించారు. వీరి తల్లితండ్రులు: షరీఫాబీ, ఖాజామోహిద్దీన్‌. చదువు: ఎం.ఎ., బి.ఇడి.
జర్నలిస్ట్‌.
అజీద్‌ అబ్దుల్‌ షేక్‌ 1987 నుండి రాసిన కవితలు, వ్యాసాలు, కథలు వ్రాయడము ప్రారంభించారు. అవి రాష్ట్రంలోని వివిధ పత్రికలలో, సంకలనాలలో ప్రచురితం అయ్యాయి. రాష్ట్రంలో వివిధ ప్రాంతాల నుండి మాత్రమే కాకుండ కర్నాటక బళ్ళారి నుండి వెలువడిన పలు వార, పక్ష, మాసపత్రికల రూపకల్పన చేయడంలో వీరు సహకారం అందించారు , ఆయా పత్రికలకు గౌరవ సంపాదాకుడిగా చేయూత నిచ్చారు.
1. తురక వాడ (కవితా సంపుటి), 2. జిందగీ (వ్యాస సంపుటి). ఆంధ్ర ప్రదేశ్‌ ముస్లిం రచయితల సంఘం రాష్ట్ర అధ్యక్షునిగా, జర్నలిసుల సంఘం నాయకునిగా బాధ్యతల నిర్వహించారు. లక్ష్యం: ప్రజా చైతన్యం కోసం కృషి.
సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము అక్షరశిల్పులు గ్రంథము: రచన సయ్యద్ నశీర్ అహమద్, ప్రచురణ సంవత్సరం 2010
ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌ .. చిరునామా వినుకొండ - 522647. పుట 48
అజ్మతుల్లా
అజ్మతుల్లా ... నల్గొండ జిల్లా,  దేవరకొండలో జన్మించారు.
వీరి రచనలలో ముఖ్యమైనవి 1.సత్యసింధూర చరిత్ర, 2.తత్వపుష్పము, 3.మార్కండేయ జననము.
సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము అక్షరశిల్పులు గ్రంథము: రచన సయ్యద్ నశీర్ అహమద్, ప్రచురణ సంవత్సరం 2010
ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌ .. చిరునామా వినుకొండ - 522647. పుట 49
షేక్‌ బాబూజీ
బాబూజీ షేక్‌ ... గుంటూరు జిల్లా గుంటూరు నగరంలో 1962 జూలై 1 ఒకిటిన జన్మించారు. వీరి తల్లితండ్రులు: షేక్‌ ఆదంబీ, పద్మశ్రీ షేక్ నాజర్. కలంపేరు: బాబూజీ. చదువు: బి.ఎస్సీ.
ఉద్యోగ రీత్యా వీరు పొట్టి శ్రీరాములు తెలుగు విశ్వవిద్యాలయంలో (హైదరాబాద్‌ ) బుర్రకథా అద్యాపకుడు,
పద్మశ్రీ షేక్ నాజర్ ప్రేరణతో విద్ల్యార్ధి దశనుండి నాటికలు, కథలు రాయడం ఆరంభించి, పలు ప్రదర్శనలు ఇచ్చారు. బుర్రకథలు రాసి తండ్రి మార్గదర్శకత్వంలో రాష్ట్రంలో ప్రదర్శించారు. బుర్రకథలు, కళా రూపాల విశిష్టతను వెల్లడిస్తూ రాసిన వ్యాసాలు పత్రికల్లో ప్రచురితం అయ్యాయి. 
ఇతను వ్రాసిన నాటికలు, బుర్రకథలతో పాటుగా 'స్వర్గ సంరక్షణ', 'సిద్ధార్థ మహాత్యం' (పద్యా నాటకాలు) ఆకాశవాణి, టివీ ఛానెల్స్‌లో ప్రసారం అయ్యాయి. 
వీరి రచనలు 1.మేలు కొలుపు (గీతాలు 1986), 2.దేశమంటే దేహమే నోయ్‌ (రాజకీయ వ్యాసం, 1996), 3.బుర్రకథ వాణి (18 బుర్రకథలు). ప్రచురితమయ్యాయి. వీరి లక్ష్యం: ప్రజా కళారూపాలకు జీవంపోసి నూతనత్వం కల్పించాలని.
సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము అక్షరశిల్పులు గ్రంథము: రచన సయ్యద్ నశీర్ అహమద్, ప్రచురణ సంవత్సరం 2010
ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌ .. చిరునామా వినుకొండ - 522647. పుట 49
నైట్రస్ ఆమ్లం
నైట్రస్ ఆమ్లం ఒక బలహీనమైన మోనోబేసిక్ ఆమ్లం. నైట్రస్ ఆమ్లంతో అమినుల/అమైనుల(amines)నుండి డైఅజిడుల(azide)ను ఉత్పత్తి చేస్తారు. నైట్రైట్ లమీద అమినులు న్యూక్లియోఫిలిక్(nucleophilic)దాడి వలన, అజిడులు ఏర్పడతాయి.
వాయుస్థితిలో సమతల ఆకృతి కలిగిన నైట్రస్ ఆమ్లం అణువు సిస్(cis)మరియు ట్రాన్స్(trans)రూపాలను రెండింటిని కలిగి ఉంటుంది. గది ఉష్ణోగ్రత వద్ద ట్రాన్స్‌స్థితి ఆధిక్యత కనపరుస్తుంది. ఇన్ఫ్రారెడ్ కొలమానం (IR measurements) ప్రకారం 2.3kJ/మోల్ వద్ద చాలా స్థిరమైనది.
చల్లని నైట్రైట్ అయాన్ కల్గిన ద్రావణాలను జాగ్రత్తగా ఆమ్లీకరించిన(acidify), లేత ప్రకాశవంత నీలి నైట్రస్ ఆమ్లద్రావణం ఏర్పడును. స్వేచ్ఛా నైట్రస్ ఆమ్లం అస్థిరమైనది, వేగంగా వియోగం చెందుతుంది.
బాగా చల్లగా ఉన్న, సజల(పలుచని) ద్రావణంగా మినహాయించి నైట్రస్ ఆమ్లం చాలావేగంగా నైట్రోజన్ ఆక్సైడ్, నైట్రిక్ ఆక్సైడ్, మరియు నీరుగా విడిపోతుంది.
నైట్రోజన్ డయాక్సైడ్ సజల ద్రావణాలలో అసమతుల్యతవిభజన(disproportionate) చెందటంవలన నైట్రిక్ ఆమ్లం, నైట్రస్ ఆమ్లం ఏర్పడును.
అలాగే వెచ్చగాఉన్న, గాఢత ఉన్న ద్రవాలలో చర్య ఫలితంగా నైట్రిక్ ఆమ్లం, నీరు మరియు నైట్రిక్ ఆక్సైడు ఏర్పడును.
నైట్రస్ ఆమ్లంను క్షయీకరించడం వలన, క్షయికారణకారకాన్ని బట్టి వివిధరసాయన పదార్థ ఉత్పత్తులు ఏర్పడును.
I మరియు Fe2 అయానులలో క్షయికరన వలన నైట్రిక్ ఆక్సైడ్ ఏర్పడును.
Sn అయాన్ తో NO ఏర్పడును.
సల్ఫర్ డయాక్సైడు వాయువుతో NHOH ఏర్పడును
క్షారద్రావణంలో జింకుతో NH ఏర్పడును
NH, HNలతో క్షయికరణ వలన నైట్రోజన్ వాయువు వెలువడును.
నైట్రస్ ఆమ్లం వలన జరిగే ఆక్సీకరణ చర్యలో థెర్మోడైనమిక్ మియంత్రణ పై కినేటిక్ నియంత్రణ ఆధిక్యత కనపరచును.అందువలననే సజలనైట్రిక్ ఆమ్లం అయోడైడ్(I−)ను అయోడిన్(I)గా అక్సికరించ గలదు. సజల నైట్రిక్ ఆమ్లం తోఇలాజరుగదు.
పై రెండు రసాయన చర్యలను గమనించిన రెండు ఆమ్లాల Eo విలువ సమానమే,కాని నైట్రిక్ ఆమ్లం ఎక్కువ ఆక్సీకరకారకం.వాసవానికి సజల నైట్రస్ ఆమ్లం నైట్రిక్ ఆమ్లం కన్న వేగంగా అయోడైడ్ను అయోడిన్గా ఆక్సీకరించడంగమనించవచ్చును.
డై అజోనియం లవణాలను ఉత్పత్తి చేయ్యుటకై నైట్రస్ ఆమ్లాన్ని ఉపయోగిస్తారు.
ఇక్కడ Ar పదం అరైల్(aryl)సమూహాన్ని/గుంపును సూచిస్తున్నది.
విషగుణం మరియు విస్పోటనలక్షణాలుఉన్న సోడియం అజైడ్(sodium azide)ను నైట్రస్ ఆమ్లం నాశనం చేస్తుంది.
సోడియం నైట్రైట్లతో ఖనిజఆమ్లాలు చర్యవలన నైట్రస్ ఆమ్లం ఉత్పత్తి అగును.
కిటోనులలోని α-హైడ్రోజన్ పరమాణువు లతో ఆక్సిమేస్(oximes)లను ఏర్పరచును.అక్సిమేస్ లు మరింత ఆక్సీకరణ చెందటం వలన కార్బోలిక్ ఆమ్లాలు ఏర్పడును,లేదా క్షయికరణ వలన అమినులు ఏర్పడును.ఈ చర్యావిధానం ద్వారా వాణిజ్య పరంగా అడిపిక్ ఆమ్లాన్ని తయారు చేయుదురు.నైట్రస్ ఆమ్లం చురుకుగా, వేగంగా అలిపాటిక్ ఆల్కహాల్‌లతో చర్య జరిపి అల్కైల్ నైట్రైటులను ఏర్పరచును.
నైట్రస్ ఆమ్లం దిగువ వాతావరణంలో ఓజోన్ పొరపై ప్రభావం చూపును. నైట్రిక్ ఆక్సైడ్ (NO) మరియు నీటి విజాతీయ స్పందన నైట్రస్ ఆమ్లం ఉత్పత్తి చేస్తుంది. ఈ చర్య వాతావరణ తుంపరల ఉపరితలంపై జరుగుతుంది ఉన్నప్పుడు,ఉత్పాదితాలు హైడ్రాక్సిల్ రాడికలులుగా కాంతివిశ్లేషణ చెందుతుంది.
షేక్‌ బడేసాహెబ్‌
బడే సాహెబ్‌ షేక్‌ కృష్ణా జిల్లా, మచిలీపట్నంలో 1948 జనవరి 1 ఒకిటిన జన్మించారు. వీరి తల్లితండ్రులు: హసన్‌ బీ, ఖాశిం సాహెబ్‌. చదువు: బి.కాం.
భారత తపాలాశాఖ విశ్రాంత ఉద్యోగి.
చిన్నతనం నుండి తెలుగు భాష పట్ల మక్కువ ఎక్కువగా ఉన్న ఇతను 1991 నుండి తెలుగు భాషను రక్షించుకోవాడనికి నడుం కట్టి 'మేధావుల బారి నుంచి తెలుగు భాషనే కాదు లిపిని కూడా కాపాడుకుందాం' వ్యాసాన్ని 'వార్త' దినపత్రికలో రాశారు. అప్పటి నుండి తెలుగు నేర్చుకోవడము సులభతరం చేసే ప్రయత్నంలో భాగంగా వివిధ పత్రికల్లో ఇతను వ్రాసిన వ్యాసాలు ప్రచురితం అయ్యాయి.
తెలుగును సులభంగా నేర్చుకోడనికి, నేర్పడనికి వీలయ్యే విధాంగా 'మా హసన్‌బీ తెలుగు వాచకం' అను పుస్తకాన్ని 1991లో వ్రాసి 2005 లో వెలువరించారు. పలువురికి ఆ విధానం నేర్పుతూ గుర్తింపు పొందారు. లక్ష్యం: తెలుగు భాషను నేర్చుకోవడం సులభతరం చేయాలన్నది వీరి లక్ష్యము.
సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము అక్షరశిల్పులు గ్రంథము: రచన సయ్యద్ నశీర్ అహమద్, ప్రచురణ సంవత్సరం 2010
ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌ .. చిరునామా వినుకొండ - 522647. పుట 50
షేక్‌ బడే సాహెబ్‌, గుంటూరు
బడే సాహెబ్‌ షేక్‌ గుంటూరు జిల్లా పిడుగురాళ్ళ మండలం, జానపాడు జన్మించారు. పుట్టిన తేది: -1927, జూలై 1. వీరి తల్లితండ్రులు: మొహిద్దీన్‌బీ, షేక్‌ సైదా సాహెబ్‌. చదువు: యస్‌.యస్‌.యల్‌.సి, రాష్ట్రభాషా ప్రవీణ, ప్రచారక్‌, హిందీ సాహిత్యరత్న,
ఉపాధ్యాయులు. తెలుగు, ఉర్దూ, హిందీ భాషలలో పండితులు. కలంపేరు: సాబిర్‌.
1970లో 'భాయికీ పుకార్‌' గేయరచనతో సాహిత్యరంగ ప్రవేశం చేశారు.. అపటి నుండి అలుపెరుగక ధార్మిక గ్రంథ రచనలు చేస్తూ, శ్రావ్యంగా పాడుతు, జీవితాంతము సమాజ సేవలో కాలము గడిపిన మహా మనీషి ఇతడు.
1. ప్రవక్త హజరత్‌ మొహమ్మద్‌ వారి జీవిత చరిత్ర (హరికథా రూపం),2. జగజ్జ్యోతి హజరత్‌ మొహమ్మద్‌ (గేయరచన), 3. హమారే రసూల్‌, 4. హృదయ ఘోష (కవితా సంపుి). 5. సర్‌దారె ఆలం (ఉర్దూ రచన) వంటి ధార్మిక గ్రంథాలను రచించారు. హరికథా రూపంగా రాసిన ప్రవక్త హజరత్‌ మొహమ్మద్‌ వారి జీవిత చరిత్ర వీరికి మంచి పేరు తెచ్చిపెట్టింది. ఈ హరికథా గేయరూపం విశిష్టతను వివరిస్తూ డాక్టర్‌ తూమాటి దోణప్ప తన 'హరి కథా సర్వస్వం' పరిశోధానాత్మక గ్రంథాంలో ఆరు పేజీలు కేటాయించారు.
ముహమ్మద్‌ ప్రవక్త రచనను ప్రదర్శనకు యోగ్యంగా తయారుచేసి స్వయంగా పలు ప్రదార్శనలను నిర్వహించారు. ధార్మిక, సామాజికాంశాల మీదా తెలుగు, ఉర్దూ, హిందీ భాషల్లో పలు రేడియో ప్రసంగాలు చేశారు. ముస్లింల పట్ల ముస్లిమేతరులలో గల అపోహలను తొలగించడనికి కవితలు, గేయాల ద్వారా ఎంతో కృషి చేశారు. ముస్లింలకు రిజర్వేషన్లు కోరుతూ ప్రజలు ఉద్యమిస్తున్న సందర్భంగా 'నేను ఓసి నెట్లవుతాను' అంటూ పాట రాసి, స్వయంగా పాడిన గీతం వీరికి మంచి పేరు తెచ్చి పెట్టింది. ఎక్కడ సభ గానీ, సమావేశం గానీ జరిగినా అక్కడికి వెళ్లి ఆ పాటను పాడి విన్పించిన తరువాత మాత్రమే అక్కడ మిగతా కార్యక్రమాలు మొదలయ్యేవి. అంతేగాక వీరు స్వయంగా హిందీ విద్యాలయాన్ని స్థాపించి ఆ భాషాభివృద్ధికి జీవితాంతం పాటుపడ్డారు. కవిగా హిందూ-ముస్లిం ఐక్యత కోసం అవిశ్రాంతంగా కృషి చేశారు.
వీరు సమాజానికి చేసిన సేవను గుర్తించి రాష్ట్రంలోని పలు సాహిత్య, సాంస్కృతిక వేదికలు ఆయనను సన్మానించాయి. చివరిక్షణం వరకు సాహిత్య సృష్టిచేస్తూ, శ్రావ్యంగా పాడి ప్రజలకు విన్పిస్తూ, ప్రదర్శిస్తూ ఇటు కవి-రచయితగా అటు మంచి నటుడు, గాయకుడిగా ప్రజల మన్నన పొందిన షేక్‌ బడే సాహెబ్‌ గుంటూరు జిల్లా పిడుగురాళ్ళలో 2007 ఆగస్టు 31న కన్నుమూశారు. (ఇంటర్యూ: షేక్‌ బడే సాహెబ్‌ రెండవ కుమారుడు షేక్‌ మహమ్మద్‌ మూసాతో 21-10- 2009న ఇంటర్యూ, 2001 ఏప్రిల్‌ 18న, విజయవాడలో షేక్‌ బడే సాహెబ్‌ స్వయంగా వెల్లడించిన విశేషాలు.)
సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము అక్షరశిల్పులు గ్రంథము రచన సయ్యద్ నశీర్ అహమద్, ప్రచురణ సంవత్సరం 2010
ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌ .. చిరునామా వినుకొండ - 522647. పుట 50
పండిత్ రేవతి ప్రసాద్ శర్మ
పండిత్ రేవతి ప్రసాద్ శర్మ నాయిబ్రాహ్మణ (వైధిక నాయిబ్రాహ్మణ) సంఘము వ్యవస్థాపకుడు. పండిత్ రేవతి ప్రసాద్ శర్మ గారు నాయిబ్రాహ్మణుల అభివృద్ధికి చాలా కృషి చేసారు.
నాయిబ్రాహ్మణులు కుడా బ్రాహ్మణులే అని చేప్పి బ్రాహ్మణ సిద్ధాంతాన్ని ప్రతిపాధించి ప్రతి ఒక్క నాయిబ్రాహ్మణుడు యజ్ఞోపవితము (జంధ్యం) ధరించాలి అని భారతదేశము అంతట ప్రచారము చేసి ప్రతి ఊరి ఊరికి తిరిగి అయనే స్వయముగా నాయిబ్రాహ్మణులకి యజ్ఞోపవితములని ధరింపచేశారు. రేవతి ప్రసాద్ శర్మ గారు యజ్ఞోపవితము ధరించాలి అని ప్రచారము చేయటానికి ముందే ఆంధ్రప్రదేశ్ లో నాయిబ్రాహ్మణులు యజ్ఞోపవితలు ధరించటము గమనార్హము.
వ్యాసకర్త: రావులకోల్లు వెంకట్ పండిత్(చరిత్ర పరిశోధకులు)
పసుభొట్లపాలెం
"పసుభొట్లపాలెం" కృష్ణా జిల్లా గుడ్లవల్లేరు మండలానికి చెందిన గ్రామం. 
పిన్ కోడ్ నం.521 331., ఎస్.టి.డి.కోడ్ = 08674. 
సముద్రమట్టానికి 9 మీ.ఎత్తు
గుడివాడ, పెడన, హనుమాన్ జంక్షన్, మచిలీపట్నం
పామర్రు, గుడివాడ, ముదినేపల్లి, గూడూరు
గుడ్లవల్లేరు, పామర్రు నుండి రోడ్దురవాణా సొకర్యం ఉంది. రైల్వేస్టేషన్ విజయవాడ 54 కి.మీ
మండల పరిషత్తు ప్రాథమిక పాఠశాల:- ప్రధాని శ్రీ నరేంద్రమోదీ పిలుపు మేరకు, స్వచ్ఛభారత్ కార్యక్రమంలో భాగంగా, బెల్ (B.E.L) కంపెనీ, ఈ పాఠశాలలో 6 లక్షల రూపాయల వ్యయంతో నిర్మించిన మరుగుదొడ్ల వినియోగ హక్కు పత్రాన్ని, 2015, సెప్టెంబరు-15వ తేదీనాడు, ఆ పాఠశాల ప్రధానోపాధ్యాయులకు అందజేసినారు. [1]
ఈ గ్రామం కవుతరం గ్రామ పంచాయతీ పరిధిలోని ఒక శివారు గ్రామం. 
[1] ఈనాడు అమరావతి; 2015, సెప్టెంబరు-16; 30వపేజీ.
రావినూతల సువర్ణా కన్నన్
రావినూతల సువర్ణా కన్నన్ ప్రఖ్యాత నవలా రచయిత్రి. ఆమె లలిత సంగీత గాయని.అనేక కచేరీలు చేసారు. ఆమె తెలుగు సినిమా నేపథ్యగాయని. ఆమె శతాధిక నవలా రచయిత్రి. ఆమె అనేక దేశాలను సందర్శించారు.
ఇచ్ఛాపురపు జగన్నాథరావు
ఇచ్ఛాపురపు జగన్నాథరావు విశాఖపట్నంలో 1931, అక్టోబరు 19వ తేదీన జన్మించాడు.
ఇతడు 1955లో ఆంధ్రా విశ్వవిద్యాలయం నుంచి ఎంఏ (ఆర్థిక శాస్త్రం)లో ఎంఏ బంగారు పతకం సాధించాడు. తర్వాత ఆంధ్రప్రదేశ్‌ కస్టమ్స్‌ అండ్‌ ఎక్సైజ్‌ శాఖలో ఉద్యోగంలో చేరాడు. విద్యార్థి దశ నుంచే కథలు రాయడం ప్రారంభించాడు. జగన్నాథరావు రచించిన కథానికలు, నవలలు, నాటికలు మొత్తం 13 సంపుటాలుగా వెలువడినాయి. ఆంధ్రజ్యోత్తి, ఆంధ్రభూమి పత్రికల్లో వీక్లీ కాలమ్స్‌ వ్రాశాడు. కొన్ని తెలుగు కథలను హిందీలోకి అనువదించాడు. సాహిత్య అకాడమీ ముద్రించిన ‘కథాసాగర్‌’ (హిందీ), ‘60 ఏళ్ల కథానికలు’లో ఇతని రచనలు ప్రచురితమయ్యాయి. ఎగువ మధ్య తరగతి కుటుంబాల జీవన చిత్రాలను కథీకరించడంలో అందె వేసిన చెయ్యిగా ఇతడు పేరు సంపాదించాడు. కస్టమ్స్‌, అబ్కారీ శాఖ కలెక్టర్‌గా, కేంద్ర స్థాయి హోదాలోనూ పలు బాధ్యతలు చేపట్టిన జగన్నాథరావు 1991లో ఉద్యోగ విరమణ అనంతరం హైదరాబాద్‌లో స్థిరపడ్డాడు. ఇతనికి భార్య, నలుగురు కుమార్తెలు ఉన్నారు. 1999లో తెలుగు విశ్వవిద్యాలయం ప్రతిభాపురస్కారాన్ని అందుకున్నాడు. జగన్నాథరావు రాసిన కొన్ని కథలతో ‘వానజల్లు’ అనే కథా సంపుటి వెలువడింది.
ఇతడు తన 86వ యేట హైదరాబాదు బంజారాహిల్స్‌లోని తన స్వగృహంలో డిసెంబరు 13, 2017 సాయంత్రం గుండెపోటుతో మరణించాడు.
యామినీ సరస్వతి
యామినీ సరస్వతి కలంపేరుతో రచనలు చేసిన ఇతని అసలు పేరు దొర్నిపాటి వేంకట సుబ్బారావు. 
ఈయన కర్నూలుజిల్లా బనగానపల్లె మండలం జిల్లెల గ్రామంలో పుట్టారు. బి.ఎ. పట్టభద్రుడు. కొంతకాలం ఉపాధ్యాయుడిగా పనిచేశాడు. కొంతకాలం వ్యవసాయం చేసి రైతుగా కొనసాగాడు. ఇతడు యాబైకిపైగా నవలలు వ్రాశాడు. ఇతడు తెలుగుచలన చిత్రాలకు కూడా పనిచేశారు. తాండ్ర పాపారాయుడు, విశ్వనాథ నాయకుడు వంటి చిత్రాలకు కథను సమకూర్చాడు. విశ్వామిత్ర హిందీ టీవీ సీరియల్‌కు కూడా పనిచేశాడు. ఈటీవిలో ప్రసారమైన శివలీలలు సీరియల్‌కు కథను అందించాడు. ఇతడు కొంతకాలం తన స్వస్థలం నుంచి మంజుల అనే సాహిత్య పత్రికను నడిపాడు. ఆ పత్రిక ద్వారా ఎందరోయువ రచయితలను ప్రోత్సహించాడు. అయితే తన కుమారుడు ఆకస్మికంగా మరణించడంతో కలత చెంది దాన్ని ఆపేశాడు. అనంతరం ఈయన ఉదయం పత్రికలో పనిచేశాడు. ప్రాచీన తెలుగుసాహిత్యంలో యామినీ సరస్వతికి మంచి పరిచయం ఉంది.
కోడిహళ్లి మురళీ మోహన్
కోడీహళ్లి మురళీ మోహన్ తెలుగు రచయిత. ఈయన "స్వరలాసిక" కలం పేరుతో ఆంధ్రభూమి దిన పత్రిక, నేటి నిజం దినపత్రిక, ఈవారం, జాగృతి లాంటి పత్రికలలో వివిధ గ్రంథాలపై చేసిన సమీక్షల్ని "గ్రంథావలోకనమ్" పేరుతో వెలువరించారు. 
ఆయన దక్షిణ మధ్య రైల్వే విభాగంలో పనిచేస్తున్నాడు. ప్రస్తుతం హైదరాబాదులో నివసిస్తున్నాడు.
కోడీహళ్లి సమీక్షలలో సమకాలీన సాహిత్యం ఎదుర్కొంటున్న సమస్యలు కనిపిస్తాయి.ఆధునికమైన తెలుగు సాహిత్యంలో వివిధ ప్రక్రియల స్వరూప స్వభావాలను చక్కగా చూడగల దక్షుడు. అబ్జ క్రియేషన్స్ సాహిత్య సాంస్కృతిక సంస్థ కార్యవర్గంలో కార్యదర్శిగా ఉన్నాడు .ఇంకా కొన్ని కథలు, పుస్తకసమీక్షలు, సాహిత్యవ్యాసాలు వివిధ పత్రికలలో ప్రచురణకు నోచుకున్నాయి.
ఆయన తెలుగు వికీపీడియాలో ఏప్రిల్ 10 2013 న చేరి సాహితీ ప్రముఖుల జీవిత చరిత్రలు మరియు పుస్తక సమీక్షలకు సంబంధించిన వ్యాసాలను చేర్చి తెలుగు వికీపీడియాను అభివృద్ధి పథంలో నడిపిస్తున్నారు. ఆయన తెలుగు వికీపీడియా 11 వ వార్షికోత్సవ సమావేశాలను జ్యోతి ప్రజ్వలన చేసి ఫిబ్రవరి 14,2015 న ప్రారంభించారు.
బెందాళం కృష్ణారావు
బెందాళం కృష్ణారావు శ్రీకాకుళం జిల్లాకు చెందిన ప్రముఖ జర్నలిస్టు మరియు రచయత.
ఈయన శ్రీకాకుళం జిల్లా లోని కవిటి గ్రామంలో సెప్టెంబరు 17 . 1971 న జన్మించారు. ఇంటర్మీడియట్ వరకూ కవిటిలోని ప్రభుత్వ జూనియర్ కళాశాలలో చదువుకున్నారు. ఆ తర్వాత విజయనగరం మహారాజా కళాశాలలో డిగ్రీ చేసారు. "ప్రసారమాధ్యమాలకు తెలుగులో రాయడం" పై పీజీ డిప్లమో చేసారు విద్యార్థి దశ నుంచే వివిధ పత్రికలకు రచనలు చేయడం ప్రారంభించారు. పత్రికారంగంపై ఆసక్తి పెంచుకుని 1992లో గ్రామీణ విలేఖరిగా పాత్రికేయ ప్రస్థానాన్ని కొనసాగించారు. ప్రస్తుతం ప్రజాశక్తిలో ఫీచర్స్ రైటర్/సబ్ ఎడిటర్ గా కొనసాగుతున్నారు.
"ఆంధ్రభూమి" దిన పత్రికలో పాత్రికేయ జీవితాన్ని ప్రారంభించిన కృష్ణారావు గత ఇరవై యేళ్ళ నుంచి ఇదే వృత్తిలో కొనసాగుతున్నారు. "ఉదయం, వార్త, ఆంధ్రప్రభ, ఏబిఎన్-ఆంధ్రజ్యోతి, ఆంధ్రజ్యోతి, సూర్య " తదిర పత్రికలు, న్యూస్ చానల్లో కూడా స్టాఫ్ రిపోర్టర్ గా, బ్యూరో ఇన్చార్జ్ గా పనిచేసారు. ఎక్కడా రాజీపడని వ్యక్తిత్వంతో పాత్రికేయ ప్రస్థానంలో ముందుకు సాగుతున్నారు. సహచర జర్నలిస్టులు తమ వృత్తి నైపుణ్యాన్ని మెరుగు పరుచుకోవడానికి 2006లో "వార్తలు ఎలా రాయాలి?" అనే రిఫరెన్స్ పుస్తకాన్ని రాసారు. ఇది పలువురి జర్నలిస్టులకు మార్గదర్శకంగా నిలచింది. ఈ రంగంలో వచ్చిన ప్రామాణికమైన పుస్తకాలలో ముందువరసలో ఉంది.
మరోవైపు పీజీ విద్యార్థులకు గెస్ట్ ఫ్యాకల్టీగా కూడా ఉన్నారు. 2016 లో ...ధమ్మపదం, 2017లో ..మీరే జర్నలిస్ట్, ... ప్రవక్త (ఖలీల్ జిబ్రాన్ ది ప్రొఫెట్ అనువాదం). ... రవీంద్రుని గీతాంజలి...పుస్తకాలు రాశారు. వివిధ అంశాలపై పలు పుస్తకాలు రాసే పనిలో ఉన్నారు. బ్లాగులు కూడా నిర్వహిస్తున్నారు. ప్రస్తుతం ప్రజాశక్తిలో ఫీచర్స్ రైటర్/సబ్ ఎడిటర్ గా కొనసాగుతున్నారు.5. http://www.namaste.in/te/blog/58983f4cf85a567c24cf8d96/5898453b419df07c225e6dd2/detail/5a1500e4c27d00ca1a83cd14
6 http://www.anandbooks.com/Ravindruni-Geetanjali-Telugu-Book-By-Bendalam-Krishnarao
7. http://www.namaste.in/te/literature/571779ee1cbfb07f7a4b67e4/57dcd60b4900cd7c1d74806d/detail/Youre-a-journalist-the-strongName-p-of
కల్పన-1 ఉపగ్రహం
కల్పన-1 ఉపగ్రహం మొదటి పేరు METSAT-1.భారత సంతతికి చెందిన, అమెరికా వ్యోమగామిని డా.కల్పనా చావ్లా స్మృతి చిహ్నంగా/జ్ఞాపకార్థంగా,5 వతేదీ ఫిబ్రవరి,2003లో METSAT ఉపగ్రహానికి కల్పన-1 అని పేరు మార్చారు. అమెరికా వ్యోమగామిని డా.కల్పన చావ్లా, 2003 ఫిబ్రవరి 1లో, అమెరికా ప్రయోగించినస్పేస్ షెటిల్ కొలంబియా అంతరిక్షప్రయోగసమయంలో ప్రేలిపోవడంతో అందులో ప్రయణిస్తున్న ఆమె, తోటి వ్యోమగాములు అందరు మరణించారు.
ఈఉపగ్రహాన్ని PSLV-C4 ఉపగ్రహ వాహకనౌక ద్వారా అంతరిక్షములో సెప్టెంబరు12 వతేదీ,2002 లో, ఆంధ్రప్రదేశ్ లోని నెల్లూరు జిల్లాలోని శ్రీహరికోటలో ఉన్న సతీష్ ధావన్ అంతరిక్ష ప్రయోగకేంద్రం నుండి ప్రయోగించారు.ఈ ఉపగ్రహం యొక్క జీవిత కాలం 7 సంవత్సరాలు.ఈ ఉపగ్రహం అంతరిక్షవాతావరణ పరిశోధనఉపగ్రహం.కల్పన ఉపగ్రహాన్ని అంతకు ముందు నిర్మించి అంతరిక్షములో కక్ష్యలో ప్రవేశపెట్టిన ఇన్శాట్ ఉపగ్రహసాంకేతిక పరిజ్ఞానాన్ని వారసత్వంగా తీసుకోని రూపకల్పన చేసారు.
జి.సి.కొండయ్య
జి.సి.కొండయ్య (గంగా చిన్నకొండయ్య) నెల్లూరు జిల్లాకు చెందిన స్వాతంత్ర్య సమరయోధుడు, పాత్రికేయుడు మరియు సాహితీవేత్త. హైదరాబాదు నుండి వెలువడిన ఆంధ్రజనత దినపత్రికకు 1968-1970 ప్రాంతంలో ప్రధాన సంపాదకుడిగా వ్యవహరించాడు. ఇతడు నెల్లూరు జిల్లా ఆత్మకూరు శాసనసభ నియోజకవర్గం నుండి 1955 మరియు 1972 శాసనసభ ఎన్నికలలో స్వతంత్ర అభ్యర్థిగా, 1978 ఎన్నికలలో జనతాపార్టీ అభ్యర్థిగా పోటీచేశాడు. 1967 శాసనసభ ఎన్నికలలో కావలి శాసనసభ నియోజకవర్గం నుండి కాంగ్రెస్ పార్టీ అభ్యర్థిగా పోటీచేశాడు. 1962లో నెల్లూరు శాసనసభ నియోజకవర్గం నుండి కాంగ్రెస్ తరఫున పోటీచేసి గెలుపొందాడు. ఇతడు కమ్యూనిస్టు పార్టీ, సోషలిస్టు పార్టీ, సోషలిస్టు డెమోక్రటిక్ పార్టీ, కాంగ్రెస్ పార్టీ, జనతా పార్టీలలో పనిచేసి ప్రజాసేవ చేశాడు.
చీకటి రాజ్యం
చీకటి రాజ్యం 2015 నవంబరు 10న విడుదలైన ద్విభాషా చిత్రం. ఈ చిత్ర తమిళ పేరు "తూంగా వనం" . ఇది స్లీప్‌లెస్ నైట్ (2011 సినిమా) అనే ఫ్రెంచి సినిమా ఆధారంగా తీయబడింది.
నార్కొటిక్స్ కంట్రోల్ బ్యూరోకు చెందిన పోలీస్ అధికారి సికె దివాకర్ (కమల్ హాసన్ ), మరో అధికారి మణి (యోగి సేతు)తో కలిసి భారీ మొత్తంలో మత్తు పదార్థాలు (డ్రగ్స్) పట్టుకుంటారు. అయితే ఇంత భారీ మొత్తంలో మత్తు పదార్ధాలను పట్టుకున్న ఆనందం, ఆ అధికార్లకు ఎక్కువ సేపు ఉండదు. ఈ ఇద్దరు అధికారులలో ఒకరైన దివాకర్ కొడుకును డ్రగ్ డీలర్ విఠల్ రావ్ (ప్రకాష్ రాజ్) కిడ్నాప్ చేస్తాడు. అప్పటికే వేరేవాళ్లకి ఆ మత్తు పదార్థాలు సరఫరా చేస్తానంటూ మాట ఇచ్చిన విఠల్ రావ్ ఆ మొత్తాన్ని పోలీసులు పట్టుకోవటంతో చేసేదేమి లేక దివాకర్ కొడుకు పట్టుకొని, మత్తు పదార్థాలు వెనక్కి ఇచ్చేయాలంటూ ఒత్తిడి చేస్తాడు. దివాకర్ మత్తు పదార్థాలు వెనక్కి ఇచ్చి, తన కొడుకును కాపాడుకోవాలని భావించినా, అప్పటికే అతని మీద నార్కొటిక్స్ బ్యూరో చెందిన మరో ఇద్దరు ఆఫీసర్లు మల్లిక (త్రిష), కిశోర్ ల నిఘా ఉంటుంది. ఇలా మంచి చెడు ఇద్దరితో ఒకేసారి యుద్ధం చేయాల్సి వచ్చిన దివాకర్ తన కొడుకును ఎలా కాపాడుకున్నాడు అన్నదే చీకటిరాజ్యం కథ.
శివరాంపురం (మోపిదేవి)
శివరాంపురం (మోపిదేవి) కృష్ణా జిల్లా మోపిదేవి మండలానికి చెందిన గ్రామం.
సముద్రమట్టానికి 6 మీ.ఎత్తు 
రేపల్లె, మచిలీపట్నం, పెడన, తెనాలి
అవనిగడ్డ, చల్లపల్లి, రేపల్లె, ఘంటసాల
మోపిదేవి, అవనిగడ్డ నుండి రోడ్డురవాణా సౌకర్యం కలదు. రైల్వేస్టేషన్; విజయవాడ 64 కి.మీ
వరి, చేపలు, అపరాలు, కాయగూరలు
వ్యవసాయం,చేపలపెంపకం, వ్యవసాయాధారిత వృత్తులు
ఘంటసాలలోని జిల్లా పరిస్ఘత్తు ఉన్నత పాఠశాల ఆవరణలో, సంక్రాంతి సంబరాలలో భాగంగా, 2016,జనవరి-12 నుండి 16 వరకు తెలుగు రాష్ట్రాల స్థాయిలో ఎడ్లపందేలు నిర్వహించారు. ఈ ఎడ్ల పందేలలో, 58 అంగుళాలలోపు పూటీలాగుడు పోటీలలో, శివరాంపురం గ్రామానికి చెందిన శ్రీ గురుప్రసాద్ ఎడ్ల జత, ప్రథమస్థానంలో నిలిచినది. [1]
[1] ఈనాడు అమరావతి; 2016,జనవరి-18; 13వపేజీ.
చిలుకూరి దేవపుత్ర
చిలుకూరి దేవపుత్ర అనంతపురం జిల్లాకు చెందిన కథా రచయిత. దళితుల జీవన చిత్రాలతో పాటు, కరువు, ఫ్యాక్షనిజం అణగారిన వర్గాల బతుకు కథనాలను కథలుగా మలిచి సీమ జీవితాన్ని ప్రపంచ పాఠకులకు తెలియచేసిన అద్భుత కథకుడు నవలాకారుడు చిలుకూరి దేవపుత్ర.
ఇతడు 1952లో ఏప్రిల్ 24వ తేదీన అనంతపురం జిల్లా, బెలుగుప్ప మండలం కాల్వపల్లె గ్రామంలో జన్మించాడు.ఇతని తల్లి సోజనమ్మ, తండ్రి ఆశీర్వాదం. నిరుపేద దళిత కుటుంబంలో పుట్టిన దేవపుత్ర చాలా కష్టపడి 12వ తరగతి వరకు చదువుకున్నాడు. తరువాత 1983లో జైళ్ల శాఖలో ఉద్యోగిగా చేరాడు. అటుతరువాత రెవెన్యూ శాఖలో పనిచేసి డిప్యూటి తహసీల్దారుగా పదవీ విరమణ చేశాడు.
ఇతని రచనలు ఆంధ్రపత్రిక, ఆంధ్రజ్యోతి, ఇండియా టుడే, స్వాతి, రచన, ప్రస్థానం, ఆంధ్రభూమి, మయూరి, ఆంధ్రప్రభ, ఈనాడు, నూతన, ఆహ్వానం, పత్రిక, విపుల, నవ్య, వార్త, ప్రజాసాహితి, చతుర, చినుకు, ఆనంద జ్యోతి తదితర పత్రికలలో ప్రచురింపబడ్డాయి. ఇతని నవల పంచమంను శ్రీకృష్ణదేవరాయ విశ్వవిద్యాలయం, హైదరాబాదు సెంట్రల్ యూనివర్సిటీ,ఆంధ్ర విశ్వవిద్యాలయం కథ బందీని శ్రీకృష్ణదేవరాయ విశ్వవిద్యాలయం వారు ఎం.ఎ.లో పాఠ్యాంశంగా ఉంచారు. ఇతని రచనలు ఆంగ్లం, హిందీ, మరాఠీ, కన్నడ, ఒరియా భాషలలోకి అనువాదమయ్యాయి. ఇతడు 2016, అక్టోబరు 18వ తేదీ అనంతపురంలో గుండెపోటుతో మరణించాడు.
శివమ్
శివమ్ 2015 అక్టోబరు 2న విడుదలైన తెలుగు సినిమా.
శివమ్ అనే కుర్రాడిది ఒక విలక్షణ తత్త్వం. ప్రేమికుల పెళ్ళిళ్ళకు ఇంట్లో పెద్దలు అభ్యంతరపెడుతున్నారని తెలిస్తే చాలు... నేరుగా తాను బరిలోకి దిగిపోతాడు. పెద్దవాళ్ళతో పోరాడి మరీ, ప్రేమికుల జంటను కలుపుతూ ఉంటాడు. అలా అప్పటికి 112 పెళ్ళిళ్ళు చేయించి ఉంటాడు. ఆ క్రమంలో జడ్చర్ల పట్నాన్ని గడగడలాడించే భోజిరెడ్డి అనే ప్రతినాయకుని మనుషుల్ని కొట్టి, వాళ్ళకు శత్రువవుతాడు. అలాంటి కుర్రాడు రైలులో వెళుతూ, ఒకమ్మాయి ఏదో షూటింగ్ కోసం అన్న ఐ లవ్ యూ అన్న మాటను సీరియస్‌గా తీసుకుంటాడు. ఆ అమ్మాయినీ, ఆమె ప్రేమనూ వెతుక్కుంటూ వెళతాడు. అదే సమయంలో పోయిన పరువును తిరిగి తెచ్చుకోవడం కోసం భోజిరెడ్డి మనుషులు కథా నాయకుడి కోసం వెతుకుతుంటారు. మరోపక్క అభిమన్యు సింగ్ అనే మరో ప్రతినాయకుడు కూడా కథా నాయకుడి కోసం వెతుకుతుంటాడు. అతనెందుకు వెతుకుతున్నాడన్నది కాసేపు రహస్యం. తీరా కథా నాయకుడు కనిపించినప్పుడు అతణ్ణి వదిలేసి, కథా నాయకిని కిడ్నాప్ చేసుకొని వెళతాడతను. ప్రతినాయకుని దగ్గర నుంచి ఆమెను కథా నాయకుడు రక్షించడం, కథా నాయకుడు పనిపట్టడం కోసం ఇద్దరు ప్రతినాయకుల మధ్య ఒప్పందం కుదరడం లాంటివన్నీ తర్వాతి కథ. ఒక దశలో కథా నాయకితో ప్రేమ కన్నా, ప్రేమించినవాళ్ళను ఏకం చేయడం వైపే కథా నాయకుడు మొగ్గుతాడు. అలా ఎందుకన్నది నేపథ్యము . అదేమిటి, కథా నాయకుడు అసలు 'శివ 'అని పేరు పెట్టుకోవడానికీ, తాను పెళ్ళి చేసిన ప్రేమికుల మొదటి బిడ్డకు 'శివ ' అని వచ్చేలా పేరు పెట్టమనడానికీ కారణం ఏమిటి, ప్రేమ అనే విషయం వచ్చేసరికి అతనెందుకు శివమెత్తుతాడు, చివరకు ప్రతినాయకుల కథెలా ముగిసిందన్నది మిగతా చిత్ర కథ.
బెంగాల్ టైగర్ (సినిమా)
శ్రీసత్యసాయి ఆర్ట్స్ పతాకం పై కె.కె.రాధామోహన్ నిర్మించిన చిత్రం బెంగాల్ టైగర్. సంపత్ నంది దర్శకత్వం వహించిన ఈ చిత్రంలో రవితేజ, తమన్నా ముఖ్య పాత్రలు పొషించారు. భారీ అంచనాల నడుమ డిసెంబరు 10 2015 న విడుదలైన ఈ చిత్రం ఘన విజయాన్ని సాధించింది.
ఆకాష్ నారాయణ్ (రవితేజ) ఆత్రేయపురంలో ఆవారాగా తిరిగే కుర్రాడు. ఎన్నాళ్లిలా తిరుగుతావంటూ ఇంట్లో వాళ్లు అతనికి పెళ్ళి చేసేందుకు నిర్ణయిస్తారు. ఆ మేరకు ఒక సంబంధం కోసం పెళ్ళి చూపులు ఏర్పాటు చేస్తారు. తీరా చూస్తే.. ఆ అమ్మాయి (అక్ష) నువ్వు నాకు నచ్చలేదు.. నేను పెళ్ళి అంటూ చేసుకుంటే సెలబ్రిటీనే చేసుకుంటా.. అంటుంది. దీంతో ఆకాష్‌నారాయణ్ అహం దెబ్బతింటుంది. ఎలాగైనా తానో సెలబ్రిటీ అయిపోవాలని నిర్ణయించుకుంటాడు.
ఆ లక్ష్యంతో.. వూరికి వచ్చిన వ్యవసాయశాఖ మంత్రి సాంబు (సాయాజీ షిండే)పై రాయి విసిరి మీడియా దృష్టిని ఆకర్షిస్తాడు. దీంతో.. ఆకాష్ జైలు కెళ్లినా.. అతని పేరు మాత్రం మార్మోగిపోతుంది. మరోవైపు తనపై రాయివిసిరిన ఆకాష్ గురించి తెలిసి మంత్రి సాంబు జైలుకు వెళ్లి అతనితో మాట్లాడతాడు. అతను చెప్పే తిక్కతిక్క సమాధానాలు ఆ మంత్రికి ఎంతగానో నచ్చుతాయి. ఇరవయ్యేళ్ల క్రితం తనను గుర్తుకు తెస్తున్నాడంటూ మెచ్చుకొని తనతో తీసుకెళ్తాడు.
అక్కడి నుంచి ఆకాష్... హోంమంత్రి నాగప్ప (రావు రమేష్), అతని కూతురు శ్రద్ధ (రాశి ఖన్నా)కీ, ముఖ్యమంత్రి అశోక్ గజపతి (బొమన్ ఇరానీ)కి, ఆయన కూతురు మీరా (తమన్నా)కీ ఎలా దగ్గరయ్యాడు? వాళ్లకీ ఇతనికీ ఏమిటి సంబంధం? తదితర అంశాలన్నీ మిగిలిన కథ.
తెలుగులో వైకల్పనలు
శాస్త్రాన్ని సామాన్య ప్రజలకి అందించటానికి స్థూలంగా రెండు మార్గాలు ఉన్నాయి. శాస్త్రాన్ని దంతపు మేడల బురుజుల్లోంచి నేలమట్టానికి దింపి, తేలిక భాషలో చెప్పటం ఒక పద్ధతి. దీనినే జనరంజక విజ్ఞానం (popular science) అంటారు. సైన్సుని ప్రాతిపదికగా తీసుకుని కథలు రాయటం రెండవ పద్ధతి. దీనిని వైజ్ఞానిక కల్పన సాహిత్యం లేదా వైకల్పనలు (science fiction) అంటారు.
కథలలో శాస్త్రాన్ని జొప్పించి రాయటంలో రెండు మార్గాలు ఉన్నాయి. శాస్త్రాన్ని ఆధారంగా చేసుకుని, శాస్త్రం కుంటు పడకుండా కథ రాయటం. ఉదాహరణకి పరీక్ష నాళికలో పిండోత్పత్తి చేసి, ఆ సాంకేతిక పరిజ్ఞానంతో పిల్లలు లేని వారికి పిల్లలు పుట్టేలా చెయ్యటమే తీసుకుందాం. దీని వల్ల కొత్త సమస్యలు ఎదురయే అవకాశం ఉంది కదా. ఉదాహరణకి గర్భాన్ని అద్దెకి ఇవ్వటం. దీని పర్యవసానంగా పుట్టిన పిల్ల ఎవరిది అనే ప్రశ్న ఉదయించటం. ఈ రకంగా కథ అల్లుకు పోవచ్చు. ఇక్కడ కథలో సంఘటనలు కల్పితాలు కావచ్చు. కాని కథలో కనిపించే సైన్సు కల్పితం కాదు.
సైన్సు కథలలో మరో రకం ఉన్నాయి. వీటిల్లో శాస్త్రపు పునాదుల లోతు తక్కువ, ఊహలతో విహరించే ఎత్తు ఎక్కువ. కవిత్వంలో కవి సమయాలలా సైన్సుని సాగదీసి కథ అల్లుతాం. ఈ రకం కథలలో అల్లికకి, కల్పనకి అవధులు లేవు. ఈనాడు కల్పితం అని కొట్టిపారేసినవి రేపు నిజం కావచ్చు. జురాసిక్ పార్కు కథ ఈ కోవకి చెందుతుంది. కాని భూతంలోకీ, భవిష్యత్తులోకి ప్రయాణం చేసినట్లు రాసిన కథలు మూడొంతుల ముప్పాతిక అసంభవం.
పైన ఉదహరించిన ధోరణిలో తెలుగులో కథలు రాసిన వాళ్లు, రాసేవాళ్లు బహు తక్కువ - కాని, చిరకాలం నుండి ఉన్నారు. పదహారో శతాబ్దంలో పింగళి సూరన్న రాసిన కళాపూర్ణోదయం (తెలుగులో మొదటి నవల!) లో కలభాషిణి ఉయ్యాల ఊగుతూ ఉంటే నలకూబరుడు విమానంలోంచి చూసి కిందకి దిగి వస్తాడు. ఈ కథలో విమానం కనిపించినంత మాత్రాన దీనిని వైజ్ఞానిక కల్పన అనగలమా? విమానాలున్నంత మాత్రాన కథ “సైన్సు ఫిక్షన్” అనుకుంటే రామాయణం కూడా సైన్సు ఫిక్షనే. రామాయణంలో ఒక్క పుష్పక విమానం ఉండటమే కాదు. మరొక ఆసక్తి కరమైన వైజ్ఞానిక కల్పన ఉంది. రావణుడి రక్తం నేల మీద పడితే ప్రతి బొట్టు మరొక రావణుడిగా అవతరిస్తాడని విభీషణుడు రాముడిని హెచ్చరిస్తాడు. జురాసిక్ పార్కు సంభవం అయిన రోజున రావణుడి రక్తపు బొట్టు నుండి మరొక రావణుడు పుట్టటం కూడా సంభవం ఎందుకు కాకూడదు?
మహా భారతంలో కౌరవులంతా నాళికా శిశువులే (test tube babies) కదా. కనుక భారతం కూడా వైజ్ఞానిక కల్పన - లేదా వై-కల్పన - కోవలోకే వస్తుంది. మన పురాణాలలో దేవుడు ప్రత్యక్షం అవటం అనే సన్నివేశానికి స్టార్ ట్రెక్ లో "బీం మి అప్ స్కాటీ" సన్నివేశానికి పోలికలు లేవూ? కనుక ఒక విధంగా మన పురాణ గాథలలో వైకల్పనలు లేకపోలేదు. మూడు కళ్లు, నాలుగు తలకాయలు, ఆరు చేతులు ఉన్న వ్యక్తులు కల్పన కాక మరేమిటి? మరోలోకం నుండి వచ్చిన మేనకని విశ్వామిత్రుడు పెళ్ళి చేసుకోకపోతే మనం అంతా ఇక్కడ ఉండే వాళ్లమా? హిందూ పురాణాల ప్రకారం మనం అంతా భూలోకులకీ, మరోలోకులకీ పుట్టిన సంకర సంతానమే కదా.
ఇరవయ్యవ శతాబ్దంలో, కొత్త పోకడలతో, తెలుగులో వైకల్పనలు రాసిన వాళ్లు లేకపోలేదు:
పాటిబండ్ల ఆనందరావు
పాటిబండ్ల ఆనందరావు (జ. మార్చి 21, 1951) ప్రముఖ రంగస్థల నటుడు, రచయిత, దర్శకుడు. బహుళజాతి కంపెనీ ఫ్యాక్టరీ నిర్మాణ ప్రయత్నంలో, భూమిని నమ్ముకుని జీవనం సాగిస్తున్న సామాన్య పేద రైతు ఇతివృత్తాన్ని తీసుకొని రాసిన పడమటి గాలి నాటకంతో జీవనాటక రచయితగా గుర్తింపు పొందాడు.
ఆనందరావు 1951, మార్చి 21న బడ్డయ్య, అచ్చమ్మ దంపతులకు ప్రకాశం జిల్లా లోని మల్లవరప్పాడులో జన్మించాడు.
ఆంధ్రప్రదేశ్‌ రచయితల సంఘం
ఆంధ్రప్రదేశ్ రచయితల సంఘం(ఆంగ్లం: Andhra Pradesh Writers Assosiation), నూతన ఆంధ్రప్రదేశ్ రాష్ట్ర అవతరణ తర్వాత రాష్ట్ర రచయితలను ఒకే వేదిక పైకి తీసుకువస్తూ రాష్ట్ర రచయితల సంఘం, ఆంధ్రప్రదేశ్ సెప్టెంబరు 13, 2015న ఏర్పాటు అయ్యింది. మొదటి కార్యవర్గం కుడా ఎన్నికయింది. ఇది ప్రభుత్వం కొనుగోలు చేస్తున్న పుస్తకాల విషయంలో రచయితలు పాటించాల్సిన విధి విధానాల గూర్చి చలపాక ప్రకాష్ చేసిన సంకలనం.
గుంటూరు జిల్లా రచయితల సంఘం
కవిత్వ రచనలో వినూత్న విధానాన్ని,యువరచయితలను ప్రోత్సహించటం కోసం 2007 జులై 1న గుంటూరు జిల్లా రచయితల సంఘం నెలకొల్పారు, సంఘం అనేక సాహిత్య కార్యక్రమాలను. రాష్ట్ర స్థాయిలో కవి సమ్మేళనాలను ఏర్పాటు చేయటం , కథా కవిత్వ పోటీలను నిర్వహిస్తూ ఉంటారు. 2008వ సంవత్సరం రాష్ట్ర స్థాయి మహిళా కవి సమ్మేళనం నిర్వహించారు.ప్రతి సంవత్సరం ఉత్తమ రచనలను ఎన్నిక చేసి ఆ రచయితలకు "గుంటూరు జిల్లా రచయితల సంఘం సాహిత్య పురస్కారాన్ని" సంఘం ప్రదానం చేస్తుంది.
షేక్ ఖాదర్‌బాషా
షేక్ ఖాదర్‌బాషా తెలుగు రచయిత మరియు ఉపాధ్యాయులు. ఈయన "షేక్ బాష" కలం పేరుతో రచనలు చేస్తూంటారు.
ఆయన విశాఖపట్నం జిల్లా అనకాపల్లిలో 1967 జూన్ 30 న సున్నీ బీబి, పీరు సాహెబ్‌ దంపతులకు జన్మించారు.ఆయన ఎం.ఏ. (హింది), ఎం.ఏ (పాలిటిక్స్‌) లను చేసారు. ఆయన హింది పండిట్ (సాహిత్యరత్న) శిక్షణ పొందారు. ఉపాధ్యాయులుగా ఉద్యోగం చేస్తున్నారు. ఈయన లక్ష్యం అనాథలైన బాలబాలికలను ఆదుకోవడం.
చిన్నతనం నుండి రాస్తున్నా, రాసినవన్నీ 'బాషా తరంగిణి' పేరుతో అక్షర రూపు కట్టడం 2009లో సంభవించింది.
సయ్యద్‌ హుసేన్‌ బాషా
బాషా హుసేన్‌ సయ్యద్‌ మంచి నటుడిగా మాత్రమే కాకుండ మంచి నాటక రచయిత. ఆయన కవిగా ఖ్యాతి గాంచారు. నాటక రంగంలో మంచి నటుడిగా ఖ్యాతిగాంచిన సయ్యద్‌ బాషా హుసేన్‌ చలన చిత్రాలలో కూడా నటించారు.
ఆయన ప్రకాశం జిల్లా మార్కాపురంలో 1939 మార్చి 31న సయ్యద్‌ అబ్దుల్‌ సలాం, మైమున్నీసా దంపతులకు జన్మించారు. 
గుంటూరు ఆంధ్రాక్రైస్తవ కళాశాలలో బి.ఏ చదువుతున్న సమయంలో మంచి నటుడిగా మాత్రమే కాకుండ మంచి నాటక రచయిత, కవిగా ఖ్యాతిగాంచారు. రాష్ట్ర ప్రభుత్వం అటవీ శాఖలో ఉద్యోగం చేపట్టిన ఆయన కవితలు, కథానికలు ముఖ్యంగా నాటికలు, నాటకాలు రాశారు. 'ఆశాజ్యోతి, ఆశాజీవులు, పసి హృదాయాలు, జీవన కెరాలు, సమాజంలో స్త్రీ' నాటికలు మంచి పేరు తెచ్చి పెట్టాయి. ఈ నాటికలు వందల ప్రదర్శనలకు నోచుకున్నాయి. కవితల ద్వారా వెల్లడించిన తన ఆభిప్రాయాలను 'గాయాలు-గేయాలు' కవితా సంకలం ద్వారా గ్రంథస్థం చేశారు.
నాటక రంగంలో మంచి నటుడిగా ఖ్యాతిగాంచిన సయ్యద్‌ బాషా హుసేన్‌ చలన చిత్రాలలో కూడా నటించారు. స్వయంగా స్క్రిపును రూపొందించిన 'పెద్దింటి కోడలు', 'ఉత్తమురాలు' సినిమాల్లో నటించారు. అటవీ శాఖలో రేంజర్‌గా ఉద్యోగ విరమణ చేసిన సయ్యద్‌ బాషా హుసేన్‌ రచనా వ్యాసంగాన్ని కొనసాగిస్తూ సినిమాలకు రచయితగా సహకారం అందించారు. చివరి వరకు నాటకరంగం మీదా ఎక్కువగా దృష్టిసారించిన సయ్యద్‌ బాషా హుసేన్‌ (స్వగ్రామమైన) యర్రగొండపాలెంలో 2008 డిసెంబరు 13న కన్నుమూశారు. (సమాచారం: 'ఇండియా' మాసపత్రిక, 2008 జనవరి. ఇంటర్యూ: సయ్యద్‌ బాషా హుసేన్‌ కుమారుడు సయ్యద్‌ సాబిర్‌ హుసేన్‌, 2008 జనవరి 20, వినుకొండ.)
షేక్‌ మహబూబ్‌ బాషా
షేక్‌ మహబూబ్‌ బాషా తెలుగు రచయిత. ఆయన ముస్లింల స్థితిగతులను గణాంకాలతో సహా సాధికారికంగా వివరిస్తూ, రాజ్యాంగం మైనార్టీలకు కల్పించిన హక్కులను విశ్లేషిస్తూ, ముస్లింలకు విద్యా, ఉపాధి, రాజకీయ రంగంలో రిజర్వేషన్ల ఆవశ్యకతను వివరించిన వీరి సుదీర్ఘ… వ్యాసం పలు వర్గాలలో చర్చకు కారణమై మంచి పేరుతెచ్చింది.
షేక్‌ మహబూబ్‌ బాషా కడప జిల్లా పోరుమామిళ్ళలో 1976 నవంబరు 25న ఫాతిమా బీబీ, మహబూబ్‌ సాహెబ్‌ దంపతులకు జన్మించారు.ఆయన ఎం.ఎ., ఎం.ఫిల్‌. చదివారు. ఆయన చరిత్ర అధ్యాపకులు.
1996లో ప్రచురితమైన 'హిందూ-ముస్లిం' కవిత ద్వారా రచనా వ్యాసంగం ఆరంభం అయ్యింది . అప్పటి నుండి వివిధ తెలుగు-ఆంగ్ల పత్రికలలో కవితలు, వ్యాసాలు ప్రచురితం అయ్యాయి. ఆంధ్రప్రదేశ్‌ హిస్టరీ కాంగ్రెస్‌ సమావేశాల (2004) లో సమర్పించి, ఆ తరువాత సంక్షిప్త రూపంలో వివిధ పత్రికలలో ప్రచురితమైన 'పాఠ్యపుస్తకాలలో మత తత్వ భావనలు' వ్యాసం ప్రచురితమైనది. 
రాష్ట్ర ప్రభుత్వం ప్రచురించిన సాంఫిుక శాస్త్రాల్లోని చరిత్ర పాఠాల్లో మతతత్వం వాసనలు ఉన్నవన్న విషయాన్ని విశదం చేసిన వీరి సుదీర్ఘ… వ్యాసం రాష్ట్రంలోని పలు వర్గాలలో చర్చకు కారణమైంది. 'ఛిద్రమవుతున్న నెలవంక' శీర్షికన ముస్లింల స్థితిగతులను గణాంకాలతో సహా సాధికారికంగా వివరిస్తూ, రాజ్యాంగం మైనార్టీలకు కల్పించిన హక్కులను విశ్లేషిస్తూ, ముస్లింలకు విద్యా, ఉపాధి, రాజకీయ రంగంలో రిజర్వేషన్ల ఆవశ్యకతను వివరించిన ఈ సుదీర్ఘ… వ్యాసం పలు వర్గాలలో చర్చకు కారణమై మంచి పేరుతెచ్చింది. ఈ వ్యాసం కూడ సంక్షిప్త రూపంలో పలు పత్రికల్లో ప్రచురితమైంది. ఈ మేరకు సుమారు అరవై పరిశోధానాత్మక వ్యాసాలు తెలుగు, ఆంగ్ల పత్రికలలో ప్రచురితం అయ్యాయి. వీరి లక్ష్యం: ప్రవక్త మార్గంలో నడిచి దోపిడీ, పీడనలు లేని సమాజ నిర్మాణం, మతతత్వ భావజాలానికి, కులోన్మాదానికీ వ్యతిరేకంగా రాజీలేని పోరాటం సాగించడం.
ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌ .. చిరునామా వినుకొండ - 522647. పుట 52
బాషా మహబూబ్‌
బాషా మహబూబ్‌ తెలుగు కథా రచయిత. ఆయన వ్రాసిన కథ పలు భాషల్లోకి అనువదించబడి ఆయా ఇతర భాషా పత్రికలలో చోటు చేసుకుంది. 
బాషా మహబూబ్‌ గుత్తి అనంతపురం జిల్లా కళ్యాణదుర్గంలో 1952 మే 1 న గుత్తి రసూల్‌ బీ, గుత్తి నబీ రసూల్‌ దంపతులకు జన్మించారు .ఆయన బి.యస్సీ చదివారు. ఆయన ఫార్మాసూటికల్‌ కంపెనీలో ఏరియా సేల్స్‌ మేనేజర్‌గా పనిచేస్తున్నారు.
తిలక్‌- చలంల కథలు-నవలల ప్రభావంతో సాహిత్యం పట్ల అభిమానం ఏర్పడింది. ఆ క్రమంలో 2003లో 'శాన్యంలోంచి శాన్యంలోకి' శీర్షికన రాసిన తొలి కథా 'రచన' మాసపత్రికలో ప్రచురితం ద్వారా
రచనా వ్యాసంగం ఆరంభంఅయ్యింది. ఆ క్రమంలో 2005లో రాసిన 'బెపాస్‌ రడర్స' కద తొలుత ఆంధ్రజ్యోతి ఆదివారం అనుబంధలో ప్రచురితమై 'కథ-2005' కు ఎంపికయ్యింది. ఈ కథ పలు భాషల్లోకి అనువదించబడి ఆయా ఇతర భాషా పత్రికలలో చోటు చేసుకుంది. 
కథలు, కథానికలు, 'సగం మనిషి' (నవల). ప్రచురితమైనాయి.
సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము అక్షరశిల్పులు గ్రంథము: రచన సయ్యద్ నశీర్ అహమద్, ప్రచురణ సంవత్సరం 2010
ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌ .. చిరునామా వినుకొండ - 522647.
షేక్ మహబూబ్‌ బాషా, నెల్లూరు
బాషా మహబూబ్‌ షేక్‌ నెల్లూరు జిల్లా నందవరంలో 1961 మే 28న జన్మించారు. వీరి తల్లితండ్రులు: షేక్‌ మహబూబ్‌బీ, షేక్‌ మస్తాన్‌ సాహెబ్‌. చదువు: బి.ఎ (లిట్)., ఎంఎ., బిఎ.ఎం.యస్‌. ఉద్యోగం: 'హైదారాబాద్‌ మిర్రర్‌' దినపత్రిక విజయవాడ ఎడిషన్‌ బాధ్యత వహించారు.
1979లో 'బీడిముక్క' కథానిక ఆంధ్రాపత్రిక దినపత్రికలో ప్రచురితం కావడం ద్వారా రచనా వ్యాసంగం ఆరంభం అయ్యింది. అప్పటి నుండి వివిధ పత్రికలలో కవితలు, కథలు, కథానికలు, వ్యాసాలు ప్రచురితం అయ్యాయి. . కొన్ని కథానికలు ఇతర భాషల్లోకి అనువదించబడి ఆయా భాషా పత్రికలలో ప్రచురితం అయ్యాయి.
1. చీకి మూసిన ఏకాంతం, 2. భారత నారీ బాధపడకు, 3. ప్రేమ పూజారులు, 4.ఎస్‌ నేనే, 5. ఆ రోజు..., 6. సమాజం కట్టిన సమాధాులు, 7. యుగధర్మం (నవలలు). 1984లో రాసిన 'చీకటి మూసిన ఏకాంతంలో' (నవల) పాఠకుల మన్నన పొందింది. 1985లో పురుష ద్వేషం పై స్త్రీల మనోభావాలను సృజిస్తూ రాసిన 'భారత నారీ బాధపడకు' (నవల) ధూషణ- భూషణలకు కారణమై గుర్తింపు తెచ్చి పెట్టింది. లక్ష్యం: సమాజాన్ని మానవత్వపు మూసలో పోయాలని.